Конституциявий ёлғон ҳукмронлиги шароитида уюштирилаётган навбатдаги сайлов ҳам танловсиз ва соҳта бўлиши муқаррардир « Ўзбекистон Халқ Ҳаракати\nКонституциявий ёлғон ҳукмронлиги шароитида уюштирилаётган навбатдаги сайлов ҳам танловсиз ва соҳта бўлиши муқаррардир\n08 October 2016 - 19:48\nКонституцияда келтирилган қонун мақомидаги қоидалардан иборат ёлғон ҳукмронлик қилиб келган сиёсий шароитдан қутилмоқ учун 1990-йилнинг 20-июн куни Давлат Мустақиллиги тантанали эълон қилинганди. Давлат ҳокимиятининг барча тизилмалари устидан ўз назоратини ўрнатган Компартия қаршилигини енгиб қабул қилинган Мустақиллик Декларацияси, унинг совет конституцияси ёлғонларидан озод бўлган янги конституцияга асос сифатидаги талаб ва қоидалардан иборат 12-та банди, қонун мақомини олган эди.\nМустақиллик Декларациясига руҳан ва ҳарфан мос келадиган янги конституция лойиҳаси 1992 – йилнинг 19-июн куни муқобил лойиҳа сифатида парламентга топширилди ва уни бошқа лойиҳалар билан биргаликда умумхалқ овозига (референдумга) қўйиш сўралди.\nАммо, 1992-йилнинг 8-декабрида ўзида совет конституцияси ёлғонларини сақлаб қолган янги конституция референдумсиз ва муқобил лойиҳасиз қабул қилинди. Ундан олдин “конституциянинг муқобил лойиҳаси”, “конституцияни референдумда қабул қилиш” тушунчалари қатағон қилинди, уларни матбуотда босиш ман қилинди. Мустақиллик Декларацияси руҳан ва ҳарфан инкор қилинди, унинг қонун мақомидаги қоида ва талабларига риоя қилинмади.\nСиёсатда муқобиллик тамойилининг инкоридан иборат иллат давлат мустақиллигининг дастлабки кунларидан бошланиб, янги конституция қабул қилиш тадбирида аниқ юзага чиқди ва бу иллат ҳозирги кунгача ўтган барча турдаги сиёсий тадбирларда ўз аксини топиб келмоқда. Натижада сайловлар танловсиз ҳолатга келтирилди, сайловчиларнинг танлаш ихтиёри кишанланди ва жамият ҳаётида кўплаб соҳталиклар илдиз отди.\nСиёсатдаги муқобиллик инкоридан иборат иллат кўплаб бошқа иллатларни келтириб чиқарди. Совет давридаги бошқарув услуби ҳисобланган маъмурий-буйруқбозлик ҳозирги кунга келиб Мустақил Ўзбекистонда маъмурий-калтакбозлик сифатида намоён бўлаётгани муқобиллик инкори ҳосиласидир. Ҳосила иллатлар ҳам турли-туман, ҳаётнинг турли соҳаларида илдиз отмоқда.\nШу ерда таъкидлаб ўтиш лозимки, иқтисодда муқобиллик тамойилининг инкоридан иборат иллат чин маънодаги озод тадбиркорликнинг, озод бозорнинг юртимизга кириб келишига асос тўсиқ бўлиб турибди. Бу иллат амалдаги конституциянинг 55-моддасида ўз ифодасини топган ва айнан шу модда кўплаб иллатлар манбаъидир.


Қўл жанги бўйича Жаҳон чемпионатида Ўзбекистон биринчи ўринни эгаллади - 08.06.2021, Sputnik Ўзбекистон\nРоссиянинг Санкт-Петербург шаҳрида 2019-йилда ўтказилган жаҳон чемпионатида Ўзбекистон жамоа ҳисобида иккинчи ўринни эгаллаган эди. 08.06.2021, Sputnik Ўзбекистон\nТОШКЕНТ, 8 июн – Sputnik. Қўл жанги бўйича VI Жаҳон чемпионатида умумжамоа ҳисобида Ўзбекистон биринчи ўринни эгаллади, деб хабар қилмоқда Ўзбекистон Қўл жанги федерацияси. Эслатиб ўтамиз, Қўл жанги бўйича жаҳон чемпионати 5-7 июн кунлари илк бор Тошкент шаҳрида бўлиб ўтган эди. Унда дунёнинг 30дан ортиқ мамлакатларида 200га яқин спортчилар иштирок этишди. Мусобақа спортчилар ёши бўйича икки гуруҳга бўлинган: 18-37 ёшли ва 38-49 ёшли спортчилар орасида. Биринчи гуруҳда эркаклар орасида 9 та ва аёллар орасида 8та вазн тоифалари белгиланган эди.Россиянинг Санкт-Петербург шаҳрида 2019-йилда ўтказилган жаҳон чемпионатида Ўзбекистон жамоа ҳисобида иккинчи ўринни эгаллаган эди.\n© Telegram / Федерация рукопашного боя правоохранительных органов РУзИтог VI чемпионата мира по рукопашному бою 2021 года. Флаги Узбекистана (1 место), России (2 место) и Казахстана (3 место)\n© Telegram / Федерация рукопашного боя правоохранительных органов РУз\nРоссиянинг Санкт-Петербург шаҳрида 2019-йилда ўтказилган жаҳон чемпионатида Ўзбекистон жамоа ҳисобида иккинчи ўринни эгаллаган эди.\nТОШКЕНТ, 8 июн – Sputnik. Қўл жанги бўйича VI Жаҳон чемпионатида умумжамоа ҳисобида Ўзбекистон биринчи ўринни эгаллади, деб хабар қилмоқда Ўзбекистон Қўл жанги федерацияси.\nМусобақа якунларига кўра, ўзбекистонлик спортчилар 8та олтин 11та кумуш ва 11та бронза медалларни қўлга киритишган. Иккинчи ўринни Россия терма жамоаси ва учинчи ўринни Қозоғистон эгаллаган.\nЭслатиб ўтамиз, Қўл жанги бўйича жаҳон чемпионати 5-7 июн кунлари илк бор Тошкент шаҳрида бўлиб ўтган эди. Унда дунёнинг 30дан ортиқ мамлакатларида 200га яқин спортчилар иштирок этишди.\nМусобақа спортчилар ёши бўйича икки гуруҳга бўлинган: 18-37 ёшли ва 38-49 ёшли спортчилар орасида. Биринчи гуруҳда эркаклар орасида 9 та ва аёллар орасида 8та вазн тоифалари белгиланган эди.


...да чоп этилган 9:08 28 июл 20219:08 28 июл 2021\nРоссия ва Украина: Украиналикларнинг ярмидан кўпи Путиннинг фикрига қўшилмайди\nРуслар ва украинлар битта халқми? Украиналиклар бу хусусда ўз сўзини айтди. Россия Президенти Владимир Путин эса "бизлар битта халқмиз", деганди.\n...да чоп этилган 7:08 2 июл 20217:08 2 июл 2021\nУкраина: Киев туб аҳоли тўғрисидаги қонунни қабул қилди. Путин уни русларга қарши оммавий қирғин қуроли деб атаганди\nШахсан президент Владимир Зеленскийнинг ўзи муаллифи бўлган янги қонунга мувофиқ, руслар Украинанинг ерлик аҳолиси, деб тан олинмайди.\nУкраина янги қонун қабул қилмоқчи. Уни Олий Радага шахсан президент Зеленскийнинг ўзи тақдим этган. Агар, маъқуллланса, миллионлаб руслар Украинани тарк этишга мажбур бўлишадими? Путин янги қонун лойиҳасини "чиркин", деб атаган.\n...да чоп этилган 6:11 23 апрел 20216:11 23 апрел 2021\nПутин Ғарбни Россияга ташланмаслик билан огоҳлантирди. Ҳаддингиздан ошманг, деди. Акс-ҳолда жавоблари кескин ва шиддатли бўлишини айтди. Бунга Ғарбнинг муносабати ҳозирча маълум эмас.\n...да чоп этилган 7:13 16 апрел 20217:13 16 апрел 2021\nРоссиянинг 40 минг қўшини Россия-Украина чегарасига, яна 40 минг аскар Қримда тўпланди. Россия Украина билан урушадими, деган саволлар пайдо бўлди, НАТО қўшинлар жамланишини қоралади.\n...да чоп этилган 17:40 2 феврал 202117:40 2 феврал 2021\nЯнгиланди, Алексей Навальний қамалди - суд тугади, Россия ва Путин\nЯнгиланди, Алексей Навальний - Путин ашаддий танқидчиси қамалди, суд тугади. Москванинг Симоновский суди Россия Жазони ижро этиш Федерал хизматининг талабини қондирди. Mухолифат лидерининг Ив Рошер иши бўйича 3,5 йиллик шартли ҳукмини ҳақиқий жазо билан алмаштирди.\n...да чоп этилган 7:04 2 феврал 20217:04 2 феврал 2021\nКремль нима қилмоқчи – Россия, Путин ва Навальний\nКремль нима қилмоқчи – Россиянинг бу яқин тарихида кузатилмаган оммавий намойишлар, электрошокерлар ва Путин ашаддий танқидчиси Алексей Навальний суди ҳозир худди шу саволларни ўртага чиқармоқда.


Ўзбекистондаги парламент сайловига марказий осиёлик сиёсатчилар, мухолифат вакилларининг муносабати\n26 декабр куни Ўзбекистонда парламент қуйи палатасига бўлиб ўтган сайлов ҳақида халқаро жамоачтилик, хусусан, Европада хавфсизлик ва ҳамкорлик ташкилоти муносабатларни ҳозиргина эшитдик. Шунингдек, Ўзбекистондаги сиёсатчилар, мухолифат вакиллари фикрлари билан ҳам таништириб ўтдик, азиз тингловчи. Эндиликда, Ўзбекистон ҳукуматининг яна бир бор ҳеч бир эътироссиз, ички қаршиликларсиз нолегитим сайловни ўтказишга муваффақ бўлиши сабаби ва нега ўзбекистонликлар ўз қонуний ҳаққини талаб қилишга заррача бўлса-да, уринмагани тўғрисида минтақа мутахассислари фикрига қулоқ тутамиз. Улар билан ҳамкасбим Нодира таништиради.\nҲозиргина бошловчимиз эслатган саволлар билан Ўзбекистонга қўшни Қирғизистон, Қозоғистон ва Тожикистондаги сиёсатчилар, сиёсий партиялар вакиллари ва мухолифат фаолларига юзландик.\nДастлабки суҳбатдошимиз Ўзбекистон билан сиёсий аҳволи деярли бир хил кўриладиган Туркманистонлик сиёсатчи — ҳозирда мухожиратда бўлган элчи Худойберди Ўразов. Унинг фикрича, Ўзбекистонда яна бир сайловнинг ҳукумат фойдасига ҳал бўлгани сабаби мамлакатда одил сайлов учун демократик шарт-шароитнинг йўқлигида.\n“Электоратнинг шаклланиши учун, энг аввало, демократик институтлар бўлиши лозим. Шарқ ва ғарб халқлари менталитети, уларнинг демократияга тайёрмаслиги каби мазмундаги фикрларнинг ҳаммаси ёлғон. Ўзбекистонда сўз эркинлиги йўқ, эркин демократик фаолият таъқиқланган, мухолифатчилар ҳаракати тўхтатилган. Қандай қилиб одил сайлов бўлсин, бу вазиятда?”\nТуркманистонлик сиёсатчи Худойберди Ўразов фикрича, бу вазиятда Марказий Осиё республикалари Украина ёки Грузиядаги воқеаларга эргашиш ҳам кутилган натижани олиб келмаслиги мумкин.\n“Марказий Осиёдаги авторитар давлатларда ҳукмрон тузумни алмаштириш учун балки бошқа йўлларни топиш керакдир. Ҳозир гапириш жуда урф бўлган зарғалдоқ, лола инқилобларига олиб келадиган ҳаракатларнинг, айниқса, Туркманистон ва Ўзбекистонда бўлиши, жуда даргумон, менимча”.\nТожикистон Демократик партияси ҳамраиси Раҳматулло Валиев фикрича эса, ўзбекистонликларнинг яна бир сайловни бой бериши кутилган ҳол эди. Нафақат Ўзбекистон, барча собиқ совет республикалари аҳолисида марказдан бошқарув остида яшаш кўникмаси шаклланган, дейди Раҳматулло Валиев.\n“Бу халқларда бундай кўникмани йўқотиш, ўз ҳаққи йўлида курашиш ҳиссини шакллантириш учун матбуот эркин бўлиши, демократик институтлар фаол ишлаши лозим. Афсуски, Ўзбекистонда сўз эркинлиги, фуқаролик жамиятининг энг бирламчи элементлари ҳам кузатилмайди”.\nМикрофон тутганимиз навбатдаги сиёсатчи — Қозоғистон парламенти юқори палатаси — Сенат депутати Зауреш Баталова бўлди. Унинг фикрича, бундай вазиятларда, энг аввало, мухолифат вакиллари фаол бўлиши лозим. Ўзбекистон ҳукумати, минтақадаги энг қаттиққўл ва муросасиз ҳукумат. Бироқ, айни вақтда Ўзбекистон мухолифатида ҳам фаоллик сезилмаган, суҳбатдошимиз фикрича.\n“Мухолифат кучлари ҳамиша ўз фаолиятини ривожлантириб бориши керак. Ўзбекистонлик мухолифатчилар ҳали кўп масалаларни пухта ишлаши лозимлигини кечаги сайлов яна бир марта кўрсатди. Қолаверса, Ўзбекистон мухолифати бу сайловлар учун ўзининг муносиб, деб билган етакчиларини ҳам яққол кўрсата олмади”.\nЗауреш Баталова фикрича, мухолифат кучларининг қўшни республикалар билан алоқаларида ҳам фаоллик кузатилмайди.\nЯна бир қозоғистонлик сиёсатчи Азимбой Ғали кечаги сайлов Ўзбекистонда ҳукумати яна ўзгаришсиз қолишини кўрсатмоқда, деб фикр билдирди. Унинг таъкидича, эндиликда бу яхши натижага олиб келмаслиги мумкин.\n“Мен йилда икки марта Ўзбекистонда бўламан ва у ердаги вазиятдан дилим оғрийди, тўғриси. Ўзбеклар жуда сабрли халқ, аммо, бу кетишда бир жиддий портлаш бўлиши аниқ, назаримда. Чунки, Ўзбекистон ҳукумати энг элементар иқтисодий ислоҳотларни ҳам ўтказгани йўқ. Оддий савдогарни ортидан қувиб юриш, бу — жуда уят. Бундай вазиятда мамлакат аҳли қўзғалиб кетишидан қўрқаман”.\nҚозоғистонлик Азимбой Ғали фикрича, Ўзбекистон ҳукумати ўзи учун ўзи чоҳ қазимоқда. Мамлакат аҳли қўзғалиб, бир нотинчлик бошланса, табиийки, Қозоғистонга ҳам, минтақанинг бошқа республикаларига ҳам катта акс таъсири бўлиши аниқ, дейди суҳбатдошимиз.


Дунё аҳолиси 9,7 миллиард кишига етади. Қачон? - 16.07.2020, Sputnik Ўзбекистон\nКейинги асрнинг бошига келиб, 195 мамлакатдан 183 тасида туғилиш пастлиги сабабли аҳоли сони камаяди. Фақатгина иммиграция вазиятни яхшилашга ёрдам бера олади. 16.07.2020, Sputnik Ўзбекистон\n© REUTERS / Toby MelvilleЛюди наслаждаются жаркой погодой на пляже в Борнмуте, Великобритания\nКейинги асрнинг бошига келиб, 195 мамлакатдан 183 тасида туғилиш пастлиги сабабли аҳоли сони камаяди. Фақатгина иммиграция вазиятни яхшилашга ёрдам бера олади.\nТОШКЕНТ, 16 июл - Sputnik. Ерда одамлар сони ўсишининг чўққиси 2064 йилда рўй беради, деб ёзади "Известия".\nОлимлар ҳалқаро жамоаси 2064 йилга келиб, сайёрада 9,7 миллиард одам яшайди деган прогнозни туздилар.\nXXII аср бошига келиб бизнинг сонимиз 9 миллиардгача камаяди, деб ҳисоблайди мутахассислар. 2100 йилга келиб аҳолиси энг кўп бўлган беш мамлакат - Ҳиндистон, Нигерия, Хитой, АҚШ ва Покистон бўлади. Вашингтон университети Тиббиёт мактабининг Соғлиқ кўрсаткичлари ва баҳолаш институти тадқиқотчилари, агар иммиграция паст даражадаги туғилишни қопламаса, 195 мамлакатнинг 183тасининг аҳолиси камайишини тахмин қилишмоқда.\nКейинги асрнинг бошига келиб, қаторида Япония, Таиланд, Италия ва Испания бўлган 20 дан ортиқ давлатлар аҳолиси икки баравар камаяди. Хитой аҳолиси сони 48 фоизга қисқаради.\nОлимлар ҳисоб-китобларига кўра, 2100 йилда дунёда 65 ёшдан ошган 2,37 миллиард одам ва 20 ёшгача 1,7 миллиард одам яшайди.


Коинот тўғрисида 10 та қизиқарли маълумот | Megadunyo.UZ\nАвтор: admin 0 Комментариев вазнсизлик, коинот, ой, олимлар, юлдузлар, қуёш\n1. Ой Ердан узоқлашади. Ҳар йили Ой Ердан деярли 4 см га узоқлашади. Бунга кўплаб ҳодисалар сабаб бўлади, улардан бири – Ернинг айланиш даври кунига 2 миллисекундга секинлашади.Олимлар Ой қандай шаклланганлигини билмайдилар, баъзилар уни – Ер сиртига миллиард йиллар илгари урилган, йирик космик жисми томонидан уриб синдирилган Ер парчаси дея тахмин қиладилар.\n2. Қуёш секундига миллиард килограммдан ортиқ вазн йўқотади. Бу қуёш шамоли – Қуёш сирти бўйлаб турли йўналишларда ҳаракатланаётган частицалар оқими орқали амалга оширилади. Унинг табиати ва сабаблари тўлалигича ўрганилмаган. Айтганча, қуёш шамолининг заррачасининг (кўкнор уруғи катталигида) ўзи, 160 км гача бўлган масофада одам ўлдириш учун етади.\n3. Вильям Гершель олими 1781 йилда Уран сайёрасини очганида, у ўз кашфиётини номлаш ҳуқуқини олди. У Георг III исмига атаб, Georgium Sidus (Георг Юлдузи) номи танлади. “Ўтган замонларда сайёраларга машҳур худоларга – Меркурий, Венера, Марс ва бошыаларга атаб қўйишган. Замонавий фалсафий даврда мен ўзгача иш тутмоқчи бўлдим. Агар аждодлар қуёш системасининг охирги сайёраси қачон ихтиро қилинганлиги ҳақида сўрашса, жавоб жуда фаҳрий бўлади – қирол Георг III ҳукмронлиги пайтида”. Шунингдек, Уран телескоп ёрдамида ихтиро қилинган илк сайёра ҳисобланади.\n4. Қуёш доғлари – Страдивари скрипкасининг ўзига хос чалинишининг сабабларидан бири. Антонио Страдивари 17-18 асрда яшаган, скрипканинг атоқли устаси ҳисобланади. Олимлар нима сабабдан унинг скрипкаси ўзгача товуш чиқаришни тушунмайдилар, лекин уларнинг аниқлашларича, у фойдаланган ёғоч, скрипка жаранги учун жуда муҳим. 1500-1800 йиллар оралиғида, Ер вулқонлар фаоллиги ошиши, ҳамда қуёш фаоллигининг пасайиши (Маундер минимуми)га боғлиқ бўлган, кичик Муз Даврини кечирган. Бунинг натижасида, ўша пайтда ўсган дарахтлар жуда қаттиқ (секин ўсиш туфайли) бўлди. Бундай ҳом ашё скрипкаларни ишлаб чиқариш учун энг яхши ҳисобланади.\n5. Агар металл икки қисми коинотда бир бири билан туташса, ва агар уларнинг сиртида, оксид элементлари мавжуд бўлмаса, улар бир бирига пайвандланиб қоладилар. Ерда бундай ходисалар рўй бермайди, чунки атмосфера сирт устида дарҳол оксидлар шаклланади.\n6. Ўртача тезлиги соатига 60 миль бўлган автомобиль, бизга энг яқин бўлган юлдуз (Қуёшдан кейин) – Проксима Центаврага етиб бориши учун, тахминан 48 миллион йил талаб этилади.\n7. Ганимед Юпитер сайёрасининг энг йирик йўлдошларидан бири бўлиб, у Меркурий сайёрасидан ҳам каттадир. Ганимед диаметри таҳминан 5 269 километрга тенг.\n8. Меркурий сайёрасидаги кун ундаги йилдан икки баробар катта. Меркурий ўз ўқи атрофида жуда секин айланади, Қуёш атрофида бир айланиши эса, сал кам 88 кунга тенглаштирилади.\n9. Нейтрон юлдузлари бутун Дунёда энг кучли магнитлар ҳисобланади. Нейтрон юлдузининг магнит майдони, Ер магнит майдонидан миллион миллион марта катта. Агар чой қошиқ нейтрон юлдузи таркиби билан тўлдирилса, унинг вазни тахминан 110 миллион тонна бўлади.\n10. Вазнсизлик ҳолатида, барча одамлар таҳминан 5 сантиметр баландроқ бўлади. Ерда гравитация умуртқага босим беради, лекин коинотда умуртқага ҳеч нима таъсир қилмайди, ва у бор узунлигига ростланади.


Аввалроқ Хоразм вилоятида бир гуруҳ аёллар қизни ечинтириб, унинг қизлик иффати йўқлигини рўкач қилиб, видеога олгани ҳақида хабар берган эдик.\nБарча ҳолат видеога олиниб, тарқатиб юборилган.\nҲозирда видеога олган фуқаролар ушланган. Ҳуқуқни муҳофаза қилувчи органлар томонидан терговолди суриштирув ишлари ўтказилаётгани маълум қилинди.\nКиритилди: 05:30 30.11.2020. Ўқилди: 14140 марта. Фикрлар сони: 0 та.


Гулнора Каримованинг қизи Лондонга учиб кетди - Zamin.uz\n00:10 / 02.10.2018\nГулнора Каримованинг қизи Лондонга учиб кетди\nГулнора Каримованинг қизи ва Ўзбекистон биринчи президенти Ислом Каримовнинг набираси Имон Каримова 28 сентябрь куни Тошкентдан Лондонга учиб кетди.\nЖорий йилнинг 28 сентябрь куни Имон Каримова Тошкент-Лондон йўналиши бўйича парвоз қилган «Ўзбекистон ҳаво йўллари»нинг HY201 рейсига ўтириш талони тасвирланган суратни Instagram’даги саҳифасида эълон қилган.\nЭслатиб ўтамиз, ўтган йилнинг ёзида Ўзбекистон Бош прокуратураси Гулнора Каримова ишининг баъзи жиҳатларини очиқлаган эди. Маълум бўлишича, у 2015 йилнинг августида қатор молиявий жиноятларда айбдор деб топилган ва 5 йилга шартли равишда озодликдан маҳрум этилган.\n«Жиноят ишлари бўйича Тошкент вилоят судининг 2015 йил 21 августдаги ҳукми билан Каримова ўзи айбланган жиноятларни содир этишда айбдор деб топилди ва унга беш йилга озодликни чеклаш тарзидаги жазо белгиланган», - дейилганди Бош прокуратура хабарида. «Замин» янгиликларини «Вконтакти»да кузатиб боринг\nГулнора Каримованинг собиқ турмуш ўртоғи унинг Швейцариядаги пулларига даъво қилмоқда\n18-01-2019, 23:23, Жамият\nГулнора Каримованинг қизи Иман Ўзбекистонга қайтганини маълум қилди\n13-10-2018, 19:06, Жамият\n3-10-2018, 13:30, Жамият\nБош прокуратуранинг ўзи Гулнора Каримова ва унинг қизи ҳақида маълумот берди (фото)\n2-10-2018, 18:18, Жамият\nГулнора Каримованинг қизи Имон «Онам энди уйда» деб хабар берди\n2-10-2018, 20:08, Жамият\nГулнора Каримованинг ўғли Буюк Британиядан сиёсий бошпана сўради\n30-01-2018, 13:03, Жамият\nБугун, 22:07, Жамият\nБугун, 20:42, Жамият\nБугун, 20:18, Жамият\nПитер Хюистра "Насаф" устидан қозонилган ғалабадан сўнг нималар деди?\nБугун, 19:15, Спорт\nБугун, 10:08, Технология\nБугун, 07:47, Жамият\nБугун, 14:09, Жамият\n«Авваллари бирор оила ажрашса, дув-дув гап бўларди, бутун маҳалла оёққа турарди» – Шавкат Мирзиёев


Қумқўрғондаги 150 дан ортиқ хонадонни сув босди\nҚумқўрғондаги 150 дан ортиқ хонадонни сув...\n19.05.2018 00:00 0 20989\nУшбу сурат ҳодисага алоқадор эмас.\nБугун, 18 май куни соат 17.40 да Сурхондарё вилоятининг Элобод, Азларсой ва Боғор маҳаллалари ҳудуди кучли ёмғир оқибатида сув остида қолди. Бу ҳақда ФВВ маълум қилди.\nСел келиши оқибатида 157 хонадонни сув босди, 1300 киши хавфсиз жойга кўчирилди.\nАйни пайтда юзага келган ҳолатни ижобий ҳал этиш мақсадида Қумқўрғон тумани ҳокими раҳбарлигида тезкор гуруҳ ташкил этилган. Гуруҳ таркибида фавқулодда вазиятлар бошқармаси, ички ишлар бўлими, туман коммунал хизмати ва бошқа тегишли ташкилотлар киритилиб, барча куч ва имкониятлар сафарбар этилган.\nҲозирча жабрланганлар ҳақида маълумот йўқ.\nФВВ сел Қумқўрғон\nҲодиса 20/05, 23:21\nФВВ республикамизда сел хавфи сақланиб қолаётганидан огоҳлантирди\nҲодиса 18/05, 09:38\nЖамият 22/05, 13:50


Олтиариқда 17 та музлаткич хатланди - Zamin.uz\nОлтиариқда 17 та музлаткич хатланди\nМажбурий ижро бюроси Олтиариқ бўлими иш юритувида фуқаролик ишлари бўйича Марғилон туманлараро судининг 03.06.2019 йилдаги 4-1504-1902/795-сонли ижро варақасига асосан “Ozod export” ва “Azia fruit lines” масъулияти чекланган жамиятларидан МИб Миллий банки Фарғона филиали фойдасига 3 млрд. 70 млн сўм кредит қарзини ундириш билан боғлиқ ижро ҳужжати мавжуд.\nҚарздор жамиятлар банкдан кредит маблағини олишга олгану лекин унинг тани ва фоизларини қайтаришга келганида масъулиятдан қочишган. Шу сабабли, банк суд орқали кредит қарзини ундиришни гаровга қўйилган Олтиариқ тумани, Қапчуғай қишлоғида жойлашган мева-сабзавотларни сақлаш корхонасидаги 17 та комплект музлаткич камераларига қаратган.\n“Ozod export” ва “Azia fruit lines” МЧЖларнинг ортиқча оҳ-воҳларини юқори турувчи судлар ҳам инобатга олишмади, чунки 3 млрд. сўмдан зиёд маблағларни ажратилган вақтда тузилган шартнома талабларини қўпол равишда бузишган.\nБюронинг Олтиариқ туман бўлими томонидан қарздорларга суд ижро варақасида кўрсатилган кредит қарзни тўлаб қўйишлари учун белгиланган ихтиёрий муддат давомида тўлиқ қарздорлик тугул эски кредит қарзлари ҳам тўлаб берилмаган.\nШундан сўнг, “Ozod export” ва “Azia fruit lines” МЧЖларга тегишли нархи 3 млрд. сўм бўлган 17 та комплект музтакич камералари хатлаб қўйилди ва булар онлайн савдолар орқали сотилиб кредит қарзига йўналтирилади. Шу ерда табиий савол туғилади, тадбиркорлар банкдан 3 млрд. сўмлик кредит маблағи олишдан аввалроқ бизнес режани пухта ишлаб чиқишмаганмикин ёки ўзлари кредит қарзини тўлашни исташмадими?! “Замин” янгиликларини “Youtube”да кузатиб боринг\nФермер банкка 500 млн. сўмдан ортиқ маблағларни қайтаришга мажбур бўлди\n21-07-2020, 18:03, Жамият\n26-05-2020, 16:46, Жамият\nКогонда қарздор 65 млн сўмдан ортиқ қарзини бермаслик учун қонунга чап беришга уринди\n10-08-2019, 10:08, Жамият


Олтинтопганни Хитой сотиб олди\n05 декабр 2020, Тошкент вақти: 13:48\nХитой раҳбари Ху Цзин Тао (чапда) ва Тожикистон президенти Имомали Раҳмон (ўнгда) хитой-тожик иқтисодий муносабатларини ривожлантириш борасидаги ҳужжатларни имзоламоқдалар.\nХитой ширкати кўп йиллардан бери Ўзбекистон ижарасида бўлган Тожикистондаги Олтинтопган кон бойитиш комбинатини 2,5 миллион доллар эвазига сотиб олди.\nСўғд вилояти ҳокимлиги матбуот маркази раҳбари Илҳом Жамолиённинг айтишича, Ўзбекистон томони ижара ҳақини пасайтиришни сўрагани, Тожикистон эса бунга рози бўлмагани сабабли Олтинтопган кон бойитиш комбинати бир неча йил давомида ишламаган.\n- Сўнгги йилларда мазкур корхонани қайта ишга туширишга АҚШ ва Россия сармоядорлари қизиқиш билдирган эди. Бироқ манфаатлар тўғри келмагани боис, улар билан шартнома тузилмади.\nМана шундай вазиятда Хитойнинг “China Global New Technology Export & Import” кампанияси қисқа муддатда амалий таклифлар киритиб, кимошди савдосида ғолиб чиқди.\nХитой тарафи бу конни 2, 5 миллион долларга сотиб олди. Шунингдек, корхонани қайта қуриш ишларига 30 миллион доллар маблағ сарфланди.\nМазкур корхона Пойбулоқ ва Зарнисор конларидан қазиб олинган рудани қайта ишлаб, қўрғошин ва руҳ ишлаб чиқаришни бошлади.\nКомбинат бир йилда бир миллион тонна хом ашё ишлаб чиқариш қувватига эга, - дейди Илҳом Жамолиён.\nРасмий маълумотларга кўра, комбинатда 283 киши меҳнат қилади. Уларнинг 221 нафари Хитой халқ республикаси фуқароларидир.\nЗарнисор руда кони илгари Ўзбекистон томонидан ижрага олинган эди. Бу корхона Олмалиқ тоғ кон бойитиш комбинатига хом ашё етказиб берган.\n- Таркибида қўрғошин ва рух моддалари кўп бўлган Зарнисор табиий қазилмалари собиқ иттифоқ пайтида Тожикистонга қўшни булган Ўзбекистоннинг Олмалиқ шаҳридаги тоғ-кон металлургия комбинатига тўғридан - тўғри ташилар ҳамда бу шаҳарча шахтёрлари бошқаларга нисбатан анча яхши яшарди.\nМустақиллик йилларида икки қўшни давлат ўртасидаги муносабатларнинг совуқлашгани ана шу ҳамкорликка ҳам салбий таъсир қилди.\nЎзбекистон томони ижара ҳақининг баландлиги ва жаҳон бозорида қўрғошиннинг нархи пайсайиб кетаётганини рўкач қилиб, бу кондан фойдаланишни тўхтатди.\nЗарнисор шахтёрлар шаҳарчаси инқирозга юз тутди. Шахтёрларнинг аксарияти ўзбеклар бўлганлиги учун ҳам улар Ўзбекистонга кўчиб кетдилар,- дейди мустақил кузатувчи Юсуфали Шоназаров.\nБошқа кузатувчилар эса, Ўзбекистон билан иқтисодий алоқаларни тиклаш Тожикистон учун кўпроқ фойда берган бўларди, деган фикрдалар.\n- Тожикистоннинг Хитой билан муносабатларинии яхшилаётгани, назаримда, айрим шахсларгагина фойдалидир. Лекин бизда “гилам сотсанг қўшнинга сот, бир четида ўзинг ҳам ўтирасан”, деган мақол бор. Шунинг учун биринчи галда қўшни билан алоқаларни мустаҳкамлаш лозим.\nАгар икки мамлакат аввалгидек ҳамкорликни, яхши қўшничиликни тикласа, биринчи галда ҳар икки давлат ҳалқига манфаати тегади, - дейди кузатувчи Жамол Саидов.\nТаҳлилчиларнинг таъкидлашларича, тожик - ўзбек муносабатлари совуқлашгани ва Россиянинг глобал иқисодий инқироздан чиқиш йўлларини қидириш билан овора бўлганидан фойдаланган Хитой халқ республикаси Тожикистонда ўз таъсир доирасини кучайтириб, кенг миқёсдаги қурилиш ҳамда ишлаб чиқариш ишларини бошлаган.\nЖумладан, Хитой маблағи билан республика жанубидаги Хингоб дарёсида Нуробод ГЭСи ва Душанбе шаҳрида кўмир билан ишлайдиган иссиқлик тармоқлари қурилишлари бошланиши кутилмоқда.\nБу қурилишларга Хитой томони бир миллиард доллар сармоя ётқизиш ниятини билдирди.\nШунингдек, расмий Пекин ва Душанбе ўзаро ҳамкорлик дастури бўйича яна бир қатор лойиҳаларни амалга оширишни белгилаган ва бу лойиҳаларга Хитой томони қариийб 300 миллион сармоя ётқизиши белгиланган.


«Авто 60 ой» иши бўйича суд жараёнлари вилоятларда олиб борилади - Darakchi\n«Авто 60 ой» иши бўйича суд жараёнлари вилоятларда олиб борилади\nЖИНОЯТ 14.09.2020, 14:32\n«Авто 60 ой» иши бўйича суд мажлисларини республика бўйлаб ҳудудларда ўтказилади. Бу ҳақида жиноят ишлари бўйича Чилонзор туман суди маълум қилди.\nКўпчиликнинг диққат марказида бўлиб турган «Авто 60 ой» иши бўйича суд жараёнлари бўлиб ўтаётгани ҳақида маълумот берилганди. Жиноят ишлари бўйича Чилонзор туман судининг хабар беришича, Қорақалпоғистон Республикаси ва вилоятлардан (Тошкент вилоятидан ташқари) бўлган жабрланувчиларга қулайлик яратиш мақсадида кейинги суд мажлислари республика бўйлаб ҳудудларда ўтказилади.\nМаълумот учун, бугунга қадар суд мажлисида 1 809 нафар жабрланувчи сўроқ қилинган.\nАндижон вилоятида яшовчи жабрланувчилар учун суд жараёнлари шу йил 14-19 сентябрь кунлари (душанбадан шанбага қадар) соат 09:00дан 17:00гача жиноят ишлари бўйича Андижон вилоят суди биносида (Андижон вилояти, Андижон шаҳри, Навоий шоҳ кўчаси, 15-уй) бўлиб ўтиши маълум қилинган.\nСуд мажлиси бўлиб ўтадиган вақт ва жой тўғрисида ЖИБ Чилонзор туман судининг телеграм канали орқали хабар бериб борилади.


Туркия Европа ва Осиёни бирлаштирувчи туннелни очди - www.Voydod.net\nТуркия Европа ва Осиёни бирлаштирувчи туннелни очди\nТуркия ўз тарихида илк бор Истанбулнинг Европа ва Осиё қисминибирлаштирувчи Босфор кўрфази остидан ўтган сув ости темир йўл туннелини ишга туширди.\nТуннелнингочилиш маросими турк инқилобининг 90 йиллиги нишонланаётган куни бўлиб ўтди. “Marmaray” (Мармар денгизи ва "ray" – “темир йўл”) деб номланувчи ушбу лойиҳага кўра, туннелнинг умумийузунлиги 13,6 км га етади. Унинг сув остидан ўтадиган қисми эса 1,4 км ни ташкил этади.\nШу ўринда, туннел қурилишида Япония ҳам иштирок этганини қайд этиш жоиз. Япон корпорацияларилойиҳага бир миллиард долларга яқин маблағ инвестиция қилди. Лойиҳанинг умумий қиймати 4 миллиард долларниташкил этди.\nТемирйўл туннели орқали йўналишларнинг ҳар бирида соатига қарийб 75минг кишини олиб ўтиш мумкин бўлади. Ҳозир Босфор усти орқали ҳар куни 2 миллионга яқин киши иккитаавтомобиль йўли орқали ўтмоқда, бунинг устига бу ерда тез-тез тирбандликлар ҳам юзага келади.\nМазкур лойиҳа сейсмик фаол зона орқали ўтгани боис ишончсиз сифатида танқид остига олинган эди.Туркия транспорт вазири Бинали Йилдирим жаҳон ҳамжамиятига “Мармарай” туннели мустаҳкам қилибқурилганини ишонтириб айтмоқда. Унинг сўзларига кўра, туннел магнитудаси 9 ва ундан кўп бўлган ерсилкинишларига чидай олади.\nОАВ тарқатган хабарларга кўра, иккита қитъани боғлашникўзда тутувчи дастлабки лойиҳалар бундан 150 йил олдин муҳокама қилинган. Хусусан, туннел ўтказиш лойиҳасинижиддий тарзда 1891 йилда султон Абдул Мажид II даврида режалаштириш ишлари бошланган.


Microsoft хитойлик хакерларни АҚШ компанияларига ҳужумда айбламоқда - Daryo\n17:11, 03.03.2021 6702\nMicrosoft хитойлик хакерларни АҚШ компанияларига ҳужумда айбламоқда\nХитойлик хакерлар Қўшма Штатлардаги турли ташкилотлардан маълумот олиш мақсадида Microsoft Exchange Server почталарининг маҳаллий версияларига ҳужум қилди. Бу ҳақда Microsoft компанияси маълум қилди, деб ёзади «РБК».\nMicrosoft маълумотларига кўра, гап Hafnium деб номланган хакерлар гуруҳи ҳақида кетмоқда. Уларнинг мақсади юқумли касалликлар тадқиқотчилари, юридик фирмалар, университетлар, нодавлат ташкилотлар, таҳлил марказлари ва бошқа бир қатор ташкилотлардан маълумот олиш бўлган. Microsoft ушбу гуруҳни Хитой ҳукумати қўллаб-қувватлайди деб ҳисобламоқда.\nКомпания маълумотларига кўра, ҳужумлар уч босқичда амалга оширилган. Биринчи бўлиб, хакерлар Exchange серверига ўғирланган пароллардан ёки ҳимояда илгари аниқланмаган сустликлардан фойдаланган ҳолда кириш ҳуқуқини қўлга киритган, сўнг бузилган серверни масофадан бошқариш учун зарарли скрипт яратган.\n«Шундан кейин улар АҚШдаги шахсий серверлари ёрдамида ушбу масофавий бошқарув имкониятидан ташкилот тармоғидаги маълумотларни ўғрилаш учун фойдаланган», — дейди Microsoft.\nКомпания киберҳужумга қайси ташкилотлар дуч келгани ва хакерлар бирор маълумот олишга муваффақ бўлган-бўлмаганлигига аниқлик киритмаган. Бироқ улар ҳужумга учраган муассасаларни хабардор қилгани ва Exchange Server фойдаланувчиларининг ҳимоясини таъминлашга қаратилган янгиланишлар ишлаб чиқилганини таъкидлаган.\nБундан ташқари, Microsoft ушбу ҳодисанинг SolarWinds IТ компаниясига қилинган хакерлик ҳужумига алоқаси йўқлигини қўшимча қилди. 2020 йил охирида кибержиноятчилар ушбу платформадан Американинг бир қатор идоралари, шу жумладан, Молия вазирлиги ва АҚШ Савдо вазирлигининг Миллий телекоммуникация ва ахборот маъмурияти тизимларига ноқонуний кириш учун фойдаланган эди.\nBloomberg хабарига кўра, SolarWinds’га уюштирилган хакерлик ҳужуми оқибатида дунё бўйлаб камида 200 та ташкилот жабрланган. SolarWinds мижозлари орасида юқоридаги агентликлардан ташқари АҚШ Қуролли кучлари, Адлия вазирлиги, Давлат департаменти, Миллий хавфсизлик агентлиги, почта хизмати бўлинмалари ва Fortune 500 рўйхатига киритилган компанияларнинг 425 таси бор.\nАмерика Қўшма Штатлари мамлакат ҳукумат идораларига қилинган хакерлик ҳужумига россиялик хакерлар алоқадор деб даъво қилган эди. Президент Жо Байденнинг сўзларига кўра, киберҳужум пухта режалаштирилган ва натижада ҳужумчилар Америка бизнесига оид муҳим маълумотларни ўғирлашга муваффақ бўлган. Шунингдек, у воқеани шундай қолдирмаслигини қўшимча қилган. Reuters хабарига кўра, ҳужумга жавоб сифатида молиявий жазо ва жавоб киберҳужумлари эҳтимолий чора сифатида кўриб чиқилган.\nШунингдек, Microsoft раҳбари мазкур киберҳужумга Россиянинг алоқадорлиги бўйича далиллар борлигини маълум қилган. FireEye киберхавфсизлик компанияси раҳбари Кевин Мандиа эса ҳужумда хакерлар қўллаган воситалар Россия фойдаланадиган қурилмаларга ўхшашлигини таъкидлаган.\nМосква АҚШдаги хакерлик ҳужумларига Россиянинг алоқадорлиги тўғрисидаги айбловларни бир неча бор рад этди. «Шубҳасиз, бу мунозаранинг бизга ҳеч қандай алоқаси йўқ, чунки Россия ҳужумга алоқадор эмас. Бу кўр-кўрона русофобиянинг намоён бўлишидир», — деди Россия президенти матбуот котиби Дмитрий Песков.\nАввалроқ АҚШ Адлия вазирлиги шимолий кореялик уч нафар дастурчини оммавий хакерлик ҳужумини уюштириб, 1,3 миллиард доллар қийматга эга пул маблағи ва криптовалюта ўғирлаганликда айблагани ҳақида хабар берилганди. Ҳужум банклардан тортиб Голливуд киностудияларини ўз ичига олувчи бир қатор компанияларга уюштирилган.\nКиберхавфсизлик. 2020 йилда содир бўлган энг йирик хакерлик ҳужумлари\n20:58, 23.09.2020 93766\n01:54, 06.05.2021 2190\n23:58 Бугун 6966\n23:54 Бугун 6659\n23:42 Бугун 3453\n22:28, 04.05.2021 84061\n22:26, 03.05.2021 80628\n23:58, 04.05.2021 63357\n17:59 Бугун 61782


Бугун оқшоми. Сирдарё ҳокимлигининг салкам ярим млрд сўмлик машинаси, Ўзбекистон харид қилиши мумкин бўлган яна бир ковид вакцина, Ўзбекистонга келадиган Россия Сенати раиси - Bugun.uz\nБугун оқшоми. Сирдарё ҳокимлигининг салкам ярим млрд сўмлик машинаси, Ўзбекистон харид қилиши мумкин бўлган яна бир ковид вакцина, Ўзбекистонга келадиган Россия Сенати раиси\n21:00 | 27-12-2021\nЎзбекистон Россияда ишлаб чиқилган яна бир ковидга қарши вакцина — «МИР-19»ни харид қилиши мумкин.\nЎзбекистон Санитария-эпидемиологик осойишталик ва жамоат саломатлиги хизмати бошлиғи ўринбосари Нурмат Отабековнинг маълум қилишича, ўзбекистонлик шифокорлар «МИР-19» вакцинаси бўйича изланишларни диққат билан кузатяпти. Барча синовлар (муваффақиятли) тугагач эса ундан республикада фойдаланилиши мумкин.\nҲозирда «МИР-19» дори воситаси Россияда рўйхатдан ўтказилган. Россия Соғлиқни сақлаш вазирлиги Федерал Тиббиёт-биология агентлиги раҳбари Вероника Скворцованинг айтишича, препарат фақат шифохоналарда қўллаш учун мўлжалланган, бироқ уни амбулатор беморларни даволаш учун дорихоналарга тарқатиш бўйича тадқиқот ўтказиш режалаштирилган.\nҚорбобо совға улашишда давом этади. Бу сафар ўзига. Сирдарё ҳокимлиги салкам ярим миллиард сўмга «Kia Sorento Comfort» сотиб олди.\nСирдарё вилояти ҳокимлиги «Roodell» масъулияти чекланган жамиятидан 21 декабрь куни «Kia Sorento Comfort» русумли автомобиль харид қилди.\n«Dxarid.uz» портали маълумотларига кўра, компания ва ҳокимлик ўртасида 477 миллион 900 минг сўмга шартнома тузилган. Машина Сирдарё вилояти Ислом Каримов кўчаси 60-уйга етказиб берилиши белгиланган.\nАввалроқ Сирдарё вилоят ҳокими Ғофур Мирзаев Қорбобо кийимида эҳтиёжманд оилаларга ёрдам пули тарқатганди. Шундан келиб чиқиб, колумнистимиз Ҳабибулло Мўйдинов карикатура чизди.\nЎзбекистонликлар ўтган 11 ой давомида чет элдан 502,8 миллион долларлик енгил машина олиб келди. Бу ўтган йилгидан камроқ кўрсаткич.\nЎзбекистон январь–ноябрь ойларида 25 та хорижий давлатдан 502,8 миллион долларлик 23 минг 155 та енгил автомобиль импорт қилди. Статистика қўмитасининг таъкидлашича, бу турдаги импорт 2020 йилнинг мос даври билан солиштирилганда 179 тага камайган.\nБухорода ҳайдовчи машинасида Миллий гвардия ходимини уриб, қочиб кетди. Хизматчи воқеа жойида ҳалок бўлган.\nВоқеа 20 декабрь куни соат 05:15 атрофида Газли нефть ва газ қазиб чиқариш бошқармасига қарашли Қумли ГТК мобил йўналишида содир бўлган. Аниқланишича, Миллий гвардия ходимлари қўриқлаш учун «Niva» хизмат машинасида қўриқланадиган ҳудудга борган.\nҲ.А. исмли ходим йўналиш қувурининг тақиқланган қисмидан ҳаракатланиб келаётган «УАЗ» автомобилига тўхташ ишорасини кўрсатганда ҳайдовчи талабга бўйсинмай, гвардиячининг устига ҳайдаган. Мазкур ҳодисадан кейин фуқаро воқеа жойидан қочиб кетган.\nОқибатда оғир тан жароҳати олган сафдор Ҳ.А. воқеа жойида ҳалок бўлган. Ҳолат юзасидан А.А.га нисбатан Жиноят кодексининг 97-моддаси (қасддан одам ўлдириш) 2-қисми «г» банди билан жиноят иши қўзғатилиб, қамоққа олиш эҳтиёт чораси қўлланган.\nЎзбекистонда йил охиригача ёғингарчилик кузатилмайди. Янги йил куни ҳам. Эртаклардек байрамни унутинг;\nЎзбекистон ва Тожикистон ўртасида чегара масаласида яна бир учрашув ўтказилди. Кейинги йиғилиш Ўзбекистонда бўлади;\nШавкат Мирзиёев Ўзбекистонга янги тайинланган элчилардан ишонч ёрлиқларини қабул қилиб олди;\nБонус: Тошкентда ёққан қор — суратларда.\nРоссияда мигрантлар ҳамда хорижликларнинг яшаш жойини ўзгартиришига чеклов қўйилади. Бу ҳаммага ҳам тегишли эмас.\nРоссия Ички ишлар вазирлиги мамлакатда мигрантларни назорат қилиш учун жорий этилувчи махсус режим ҳақидаги маълумотларни очиқлади.\nРоссия Сенати раиси Валентина Матвиенко Ўзбекистонга келади.\nСенат раисининг Ўзбекистонга ташрифи 2022 йилнинг кузига режалаштирилган бўлиб, ўша пайтда парламент аъзолари ялпи мажлиси, шунингдек, Парламентлараро Ассамблея Кенгаши ва халқаро конференция ўтказилади.


23.02.2018 13:39 0 222\nВелосипедчиларнинг ёзилмаган қонунлари бор.\nРеспублика блогерлар чемпионати ўтказилганда Мақсуд Саломов японларнинг велосипедларга бўлган муносабати ҳақида блогпост ёзган эди. Ўшанда бизнинг туманимиз ҳам уларникидан қолишмайди деб айтгандим ва бу ҳақда ёзишни ният қилиб қўйгандим. Ўша ниятим эсимда турса-да, мана бугун фурсати экан, нима бўлса бўлди деб ёзвордим.\nДавронбек Тожиалиев (фарғоналик машҳур блогеримиз, «ziyouz.cоm» сайти раҳбари) Тошкентда яшаб, ишига велосипедда қатнайди. Бир куни велосипеди бузилиб қолиб, велосипед таъмирлаш устахонасини сўраб қолди, мен унга «фарғоналикларнинг ҳаммаси ўзи таъмирлаб кетаверади-ку» дея ҳазил аралаш маслаҳат қилдим.\nҲақиқатан ҳам фарғоналиклар бу транспортни беш қўлдай билишади, бузилса ўзлари тузатиб кетаверишади. Ҳар бир уйда машинаси бор-йўқлигидан қатъи назар камида битта велосипед мавжуд. Кўп уйда эркаклар жон бошига биттадан ҳам.\nБиз томонда ҳар қадамда велосипед минган одамни учратасиз, бири бозорга кетаётган бўлса, бири бозорлик қилиб қайтаяпти, бири боласини боғчага олиб кетаяпти, бири эса ишига йўл олган.\nКамина ҳам бундан қуруқ қолмаган, ишхонам икки-уч километр узоқда, эрталаб чиқиб машина кутсам тўлиб келаверади, кўпинча ишга кеч қоламан, шунинг учун бечиқим тулпоримга бир минсам олти-етти дақиқада ишхонада бўламан. Яна бир нарсани айтиш эсдан чиқиб қолай дебди: Соғлиқни сақлаш вазирларининг ўша гаплари тўғри: совуқ кунлари велосипед миниш соғлиқ учун зарар!\nЙўлда ҳамроҳларим кўп бўлади, бири олдинда, бири орқада, велосипедда кўп юрганингиздан кейин унинг ёзилмаган қонунларига риоя қилишга ўрганиб қоласиз. Буларни катта ёшли велосипедчилардан эшитганмиз, улар қулоқдан қулоққа ўтиб келади ва велосипед миниш маданиятининг бир бўлаги деса бўлади. Мана айримлари:\nВелосипедни йўлда кўпчилик бўлиб минганда машиналарга халақит бермайдиган даражада, орқама-орқа ёки йўлнинг четида ҳайдаш керак.\nБирон катта ёшли велосипедчини қувиб ўтиш пайтида албатта салом-алик қилиб, вақтинг зиқлигини бирон ишора билан билдириб, кейин ўтиб кет.\nБолалар миниб кетаётган велосипедни иложинг бўлса олдинга ўтказиб юбор, чунки унинг кучи сеники билан тенг эмас, сенга етаман деб чарчаб қолиши мумкин, олдинга ўтказиб юбориш билан унинг ўз кучига бўлган ишончини орттирган бўласан.\nҲеч қачон аёли ёки қизини миндириб кетаётган одамни қувиб ўтиб кетма, ё анча узоқда қолиб юр, ё йўлнинг бошқа четидан секинроқ ўтиб кет, чунки бу билан ўша эркакни яқинлари олдида хижолатдан қутқарган бўласан.\nЙўлда учраган пиёда болани йўлинг бир бўлса миндириб кетишни одат қилгин.\nҚўшнинг велосипедни сўраса албатта бер.\nЙўлда велосипеди бузилиб қолган инсонга албатта ёрдам бер.\nЙўлда юрганимда турли ҳолатларни кўраман, имконим бўлганда суратга олиб қўярдим, аввал айтганимдек бирон кун шу ҳақда ёзсам фойдаланаман дея... Мана, мавриди келди.\nвелосипед яйпанликлар йўл қоидалари


Жаҳонгир Меҳмонов "Ҳоким кубоги"да сафга қайтиши мумкин - Спорт UZ - Скачать музыку бесплатно новинки музыки 2016-2017\nЖаҳонгир Меҳмонов "Ҳоким кубоги"да сафга қайтиши мумкин\nФарғонанинг "Нефтчи" клуби ҳимоячиси Жаҳонгир Меҳмонов жароҳатидан тикланди. Хабарингиз бор, ҳимоячи ўтган мавсум кўпинча жароҳат муаммосига дуч келди. Айни пайтга келиб Жаҳонгир Олий лига-2015да ортириб олган жароҳатидан тикланди ва машғулотларда иштирок этмоқда.- Ўзимни яхши хис қиляпман. Лекин Тошкентдаги ўйинларда иштирок этмадим. Насиб қилса, 31 январь куни майдонга тушаман ва "Ҳоким кубоги"да "Нефтчи" шарафини ҳимоя қиламан, - деди 25 ёшли наманганлик футболчи. Эслатиб ўтамиз, Меҳмонов ўтган мавсумда "Нефтчи" шарафини 18 ўйинда ҳимоя қилган ва 1620 дақиқа майдонда ҳаракат қилган. Футболчини "Ёзёвон-Лочинлари"га қарши учрашувда майдонга қайтиши кутилмоқда. "Нефтчи" ПФК матбуот хизмати. - деб хабар бермоқда Stadion.uz нашри.


Тошкент шаҳар ҳокимияти Ўзбекистон Ҳукумати ва Президент ҳузуридаги вакилдан кучлироқми? - Халқ сўзи\n15:36 26 Март 2019 Иқтисодиёт\nҲозирги кунда Ўзбекистон Республикаси Президенти Шавкат Мирзиёев бошчилигида мамлакатни жадал ривожлантиришга қаратилган янги ғоялар ҳамда тамойилларни ишлаб чиқишга йўналтирилган сиёсат олиб борилмоқда.\nБироқ жойлардаги мансабдор шахслар мамлакатимиз раҳбарининг ғоя ва тамойилларини ўз шахсий манфаатлари йўлида талқин қилиб, халқнинг давлат органларига бўлган ишончини сусайтирмоқда.\nУшбу мақолада “Республика тадбиркорликни қўллаб-қувватлаш маркази” МЧЖнинг ер участкасини ажратиш бўйича ҳуқуқ ҳамда қонуний манфаатлари пойтахт ҳокимлиги томонидан қўпол равишда бузилиши тўғрисида баён этилади.\nЎзбекистон Республикаси Вазирлар Маҳкамаси комиссиясининг 2018 йил 22 июндаги 01-05/121-1-сонли Баёнига асосан мазкур тадбиркорлик субъектига ер участкасини жойлашуви келишилган бўлиб, Тошкент шаҳар ҳокимлигига ер участкасини ажратиш бўйича топшириқ берилган ҳамда Баён ижросини назорат қилиш қурилиш вазири А. Тўхтаев зиммасига юклатилган.\nАммо барча тегишли хулоса ва келишувлар олинганидан сўнг ҳам мазкур масала Вазирлар Маҳкамасининг баёнида кўрсатилган топшириқни бузган ҳолда Тошкент шаҳар ҳокимлиги томонидан сунъий равишда пайсалга солинмоқда.\nВазирлар Маҳкамасининг 2005 йил 14 февралдаги 62-сонли қарори билан тасдиқланган Вазирлар Маҳкамаси Регламентининг 80-бандида Вазирлар Маҳкамасининг топшириқлари давлат ва хўжалик бошқаруви органлари, Қорақалпоғистон Республикаси Вазирлар Кенгаши, Тошкент шаҳар ҳамда вилоятлар ҳокимликлари, бошқа органлар ва ташкилотлар томонидан ҳужжат юборилган кундан бошлаб 10 календарь кун давомида ижро этилиши лозимлиги белгиланган.\n“Республика тадбиркорликни қўллаб-қувватлаш маркази” МЧЖ бир неча йиллардан буён ер участкасининг ажратилиши бўйича ҳужжатларни тайёрлаш ҳамда тасдиқлатиш жараёнини бошдан ўтказиб келмоқда. Бунинг натижасида эса тадбиркорлик субъекти ортиқча бюрократик тўсиқлар, вақт йўқотиш, маънавий ва моддий зарарларга дуч келди.\nУшбу масала бўйича Ўзбекистон Республикаси Президентининг Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакили томонидан Тошкент шаҳар ҳокимлигига 2018 йилнинг 23 ноябрида №01-03-862/2-сонли давлат органи ёки бошқа ташкилот ёхуд мансабдор шахс томонидан ишни якунига етказиш тўғрисида хулоса юборилган.\nШунга қарамасдан, Тошкент шаҳар ҳокимлиги томонидан мазкур хулосада кўрсатиб ўтилган айрим тадбиркорлик субъектларининг масаласи субъектив танлов асосида ижобий ҳал этилди.\nБундан шуни хулоса қилиш мумкинки, Ўзбекистон Республикаси Президентининг қонунга мувофиқ ваколатларга эга вакили шаҳар ҳокимлиги олдида кучсизлик қилди.\nХусусан, ушбу масаланинг кўриб чиқилиши пойтахт ҳокимлиги томонидан норматив-ҳуқуқий ҳужжатларни бузган ҳолда сунъий равишда чўзилмоқда. Бу эса, ўз навбатида, тадбиркорлик субъектларига нисбатан иккиёқлама стандартларининг қўлланилишидан далолат беради.\nБугунги кунда ер участкасини ажратиш бўйича ҳужжатларнинг Тошкент шаҳар архитектура ва қурилиш бош бошқармаси томонидан Тошкент шаҳар ҳокимлигига бир неча бор киритилишига қарамай, бу масала эътиборсиз қолмоқда.\nТошкент шаҳар бош архитектори Н. Сагатовдан олинган маълумотга кўра, барча ҳудудий давлат органлари ва ташкилотлардан ер участкасини ажратиш бўйича олинган ижобий хулосаларга қарамай, Тошкент шаҳар ҳокимининг биринчи ўринбосари Д. Хидоятов ер ажратиш тўғрисидаги қарор лойиҳасини қонунда ўрнатилган тартибда имзолашдан бош тортмоқда.\n2017 йилнинг январь ойида ҳукумат йиғилишида Д. Хидоятовнинг Давлат рақобат қўмитаси раиси лавозимидаги фаолияти хорижий инвестицияларни жалб этиш ва саноат объектларини хусусийлаштириш бўйича натижасизлик, унинг қўмитасидаги мансабдор шахсларнинг фойдасиз хизмат сафарларига ишлатилган маблағлар сабабли давлат раҳбари томонидан қаттиқ танқид остига олинган эди.\nЎзбекистон Ҳукумати қарорлари ва Президент ҳузуридаги Вакил чиқарган ҳужжатларга бўлган совуққон муносабат юридик терминология тилида саботаж сифатида баҳоланиши ҳамда тегишли жавобгарлик чораларига тортилиши белгиланган.\nШу билан бирга, таъкидлаш лозимки, бу ҳолат энди оддийгина бюрократик ғов бўлиб қолмасдан, балки Ўзбекистон Президенти каби давлат ҳокимияти институти обрўсига путур етказадиган хатти-ҳаракат ҳамдир.\nДавлат раҳбари томонидан барча соҳада бюрократик тўсиқларни олиб ташлашга қаратилган сиёсат олиб борилаётган бир пайтда пойтахтнинг ўзида тадбиркорлик субъектининг ҳуқуқ ва манфаатлари қўпол равишда бузилмоқда.\nЮзага келган вазият республикадаги ишчанлик муҳити ва инвестицион ҳолат ривожига салбий таъсир кўрсатади ҳамда мамлакат раҳбари томонидан бу йўналишда сўнгги йилларда амалга оширилаётган мақсадли давлат сиёсатига зиддир.\nЎзбекистон Республикаси Президенти Шавкат Мирзиёев ўтган йил май ойида Туркия тадбиркорлари билан ўтказилган бизнес форумидаги нутқида Тошкент шаҳар ҳокими Жаҳонгир Ортиқхўжаевга алоҳида ишонч билдирди.\n“Ўзбекистон тарихида илк бор биз пойтахт ҳокими этиб тадбиркорни тайинладик. Бу ҳеч қачон бўлмаган. Янги ҳоким қоғозбозликдан йироқ ва инвесторлар билан ишлашга тайёр. Шунингдек, у ҳеч қачон эски бюрократик режимда ишламаган. У тадбиркор”, дея таъкидлаган эди ўшанда давлатимиз раҳбари.\nОхир-оқибат пойтахтнинг ҳокими Президентимизнинг юксак ишончини оқлайди ва мазкур масалани бир неча йилдан буён маҳаллий ҳокимлик қоғозбозлигидан азият чекаётган тадбиркорлик субъектининг фойдасига ҳал этади, деб умид қилишдан бошқа чорамиз йўқ.\nА. Боқижонов, “Республика тадбиркорликни қўллаб-қувватлаш маркази” МЧЖ директори.\nТаҳририятдан: “Халқ сўзи ONLINE” сайти вазиятни кузатишда давом этади ва келгусида бу мавзуга албатта қайтади.


Минбар 845 20.07.2019 16:42:19\nШу кунларда Япониянинг Жанубий Кореяга қарши қўллаётган иқтисодий тақиқлари икки давлат ўртасидаги муносабатларга жиддий таъсир қилмоқда.\nГап шундаки, жорий йилнинг бошида Япония Жанубий Кореянинг электрон саноатида муҳим аҳамиятга эга бўлган учта кимёвий маҳсулотини импорт қилишни тўхтатди. Япония ҳукуматига кўра ушбу қарор мамлакатдаги хавфсизликни таъминлашга хизмат қилади. Расмий Сеул эса қўшнисининг қарорини "иқтисодий қасос" сифатида қабул қилган ва Халқаро Савдо Ташкилотига бу бўйича арзнома топширган. Токио эса бунга жавобан Жанубий Кореяни июль охирига қадар ўта нозик маҳсулотлар савдоси амалга ошириладиган ишончли давлатларнинг "оқ рўйхати"дан олиб ташлаш билан таҳдид қилган.\nТўсатдан юзага келгандек кўринган иқтисодий зиддиятлар аслида 2018 йилнинг кузида бошланган эди. Ўшанда Жанубий Корея Олий суди 1945 йилгача Япония ҳукуматига қарашли компаниялар томонидан мажбуран ишлатилган, бироқ ҳақ тўланмаган кореялик ишчиларнинг даъвосини ёқлаб чиққан ва Япониянинг бу компаниялари жабрланувчиларга товон пули тўлаб бериши кераклиги бўйича қарор чиқарган. Айни пайтда Жанубий Корея судида 70 та Япония компаниясига қарши 1300 нафар даъвогарнинг аризалари кўриб чиқилмоқда.\nКорея яримороли 1910 йилдан 1945 йилгача Япония мустамлакаси бўлган. Айнан шу йилларда кўплаб кореяликлар Япон ҳукумати томонидан мажбурий меҳнатга жалб қилинган. Аммо Япония ҳукуматининг баёнотига кўра, 1965 йилда имзоланган иккитомонлама келишувга кўра, давлатлар ўртасидаги барча низо ва олди-бердилар ҳал қилинган. Шунга кўра, Токио расмийлари айбдор деб топилган компаниялар олдига товон пулларини тўламаслик талабини қўйган. Корея эса шартномада шартномада муайян шахслар билан боғлиқ масалалар кўзда тутилмаганини айтиб, Токионинг оқловларини рад қилган.\nАйнан мана шу айблов ва қарорлар икки ҳамкор ўртасидаги муносабатларга зарар етказмоқда. Аммо иккитомонлама зиддиятларнинг тарихий асослари ҳам бор. Мисол учун, кореяликларнинг фикрича, ҳукумат Япония билан боғлиқ тарихий ҳақиқатларга кўз юммаслиги керак. Хусусан, мустамлака даврида япон ҳарбийлари қўлида жинсий зўравонлик қурбони бўлган миллионлаб корейс аёлларнинг ҳақ-ҳуқуқлари тикланиши ва адолат қарор топиши зарур. Охирги президентлик сайловларида ҳам барча номзодлар дастурларида халқнинг бу талаби қондирилишини эълон қилишган эди.\nЎтказилган сўровларга кўра, японияликларнинг 50 фоизи Корея Республикасига нисбатан тақиқларни қўллаб-қувватлаган. Бунга жавобан, ҳар уч нафар Жанубий Корея фуқаросидан иккитаси Япония маҳсулотларига бойкотни қўллаб-қувватлашини билдирган.\nЭкспертларнинг фикрича, Япониянинг Корея яриморолида узоқ асрлар давом этган тарихий зиддиятлар яна юзага келиши Осиё иқтисодиётига жиддий зарар етказиши мумкин.\nШуҳрат Сатторов, Ёнсей университетининг "Давлат ва бизнес бошқаруви" факультети тадқиқотчиси, Human.uz нинг Жанубий Кореядаги мухбири.


Зарафшонда хайрли иш: «Текин такси» лойиҳаси...\n19.01.2019 12:39 0 80\nЗарафшон — азалдан илм-маърифат, тафаккур гуллаган, заминимизнинг, таъбир жоиз бўлса, олтин бўлаги ҳисобланади. Бу шаҳарда ҳаёт қайнайди, янги ғоялар устида ишланади, уларни рўёби учун ҳаракат қилинади.\nШу йилда яна бир хайрли иш амалга оширилди. Яъники, Зарафшон ёшлари томонидан янги «Текин такси» лойиҳаси ишлаб чиқилди: шаҳардаги қариялар, ногиронлар, ёш болали ва ҳомиладор аёлларга камтарона кўмак бериш ниятида бозор, касалхона ҳамда жомеъ масжидлари ёнига таксилар бепул тарзда ташкил этилди. «Бу билан бир кунда 500 нафардан ортиқ аҳолига беминнат ёрдам кўрсатилди. Лойиҳа ҳафтанинг ҳар жума куни амалга оширилади», — дейди Ўзбекистон ёшлар иттифоқи Зарафшон шаҳар кенгаши раиси Ифтихор Саидов.\n«Умидли юлдузлар» МЧЖ билан ҳамкорликда амалга оширилаётган ушбу лойиҳага кўра, ҳар бир таксига бир нафардан Ўзбекистон ёшлар иттифоқи Зарафшон шаҳар Кенгашининг фаол ёшлари бириктирилади. Таксига чиққан йўловчиларнинг ёрдам берилиб, юклари хонадонларигача етказиб берилмоқда. «Шу кунларда ҳаво совуқ. Бундай вақтда кўчада пиёда юриш нуронийлар, болали аёлларга, беморларга оғирлик қилади. Бу лойиҳа биз қариялар учун айни муддао. Барака топишсин оғиримизни енгил қилаётган ёшлар», — дейди Рустам ота Салимов.\nНимаям дердик: хайрли лойиҳа бардавом бўлсин.\nЁшлар иттифоқи Зарафшон текин такси\nЖамият 12/08, 19:10


Қўшкўпир тумани ҳокими в.б. » Хоразм вилояти ҳокимлиги\nХоразм вилояти ҳокимлиги » Ўзбек тили » Вилоят ҳақида » Ҳудудий бўлинмалар » Қўшкўпир тумани » Қўшкўпир тумани ҳокими в.б.\nҚўшкўпир тумани ҳокими в.б.\nҚўшкўпир тумани. Беруний кўчаси 14 уй, 220600\nҲар ҳафтанинг сешанба куни соат 15. 00дан Қўшкўпир тумани ҳокимлиги биноси фуқароларни қабул қилиш хонасида (1 қават)\nҚўшкўпир тумани ҳақида\nҚўшкўпир тумани вилоят ҳудудининг 8, 8 фоизини эгаллайди. Қўшкўпирдан Урганч шаҳригача 27 км.\nТуманда 13та фуқаролар йиғини, 41та ахоли пункти, 50 та махалла мавжуд. Аҳоли сони 2014 йил 1 январ ҳолатига 153,4 минг киши, шаҳарда 40,5 минг киши, қишлоқда 112, 9 минг киши, зичлиги 1 кв км га 254, 6 кишини ташкил этади. Туркманистон Республикаси билан чегарадош.\nТуманда 1 та йирик саноат корхонаси фаолият кўрсатмоқда.


Ғояларимиз тарғиботидан одамлар мамнун | Ўзбекистон Халқ демократик партияси\nҲукуматнинг Олий Мажлисдаги ваколатли вакили ким? Биз уларнинг тақдирига бефарақ эмасмиз! Хотин-қизлар манфаати биз учун устувор масала\nҒояларимиз тарғиботидан одамлар мамнун\n2019-10-09 15:10:53 680\nМусаффо ҳаво, гўзал табиат, танти ва бағрикенг инсонлар. Буларнинг барчаси Чирчиқ шаҳри номи билан бир сатрда тилга олинадиган жиҳатлардир. Сўнгги пайтларда ташаббускорлиги билан ҳам кўпчиликка намуна бўлиб келаётган чирчиқликлар кеча сайловолди тарғиботига бағишланган тадбирда ҳам фаолликни қўлдан бермади.\n8 октябрь. Соат 14:30-15:00 ораси. Тадбир бошланишига ҳали анча вақт бор. Лекин “Кимёгарлар” маданият саройи аллақачон одамлар билан тўлган. Кимдир фарзанди, яна бошқаси эса дўстлари билан тадбир ҳақида баҳс юритади. Баъзи ёши улуғ отахонлар набираларининг саволларига ўйчан жавоб беряпти. Бу манзарадан руҳланган ташкилотчилар ора-орада улар билан танишишга ҳам улгуряпти.\nАна шундай юқори кайфият “Ижтимоий ҳимоя ва фаровонлик учун курашамиз” шиори билан ўтказилган тадбирнинг сўнгига қадар давом этди. Тадбир бошланганида маданият саройи одамлар билан тўлган эди.\nҲеч кимга сир эмас, жорий йилнинг декабр ойи муҳим сиёсий воқелик билан мамлакатимиз тарихидан жой олади. Парламент ва маҳаллий Кенгашлар депутатлиги учун сайловлар халқимиз ҳаётида алоҳида аҳамият касб этади. Шундай экан, унга тайёгарлик кўриш ва ўтказишда алоҳида масъулият зарур. Айниқса, юртимиз тараққиётнинг янги босқичларидан одимлаётган айни даврда муҳим ҳисобланади. Жорий йилги сайлов учун тамомила ўзгача руҳдаги сайлов компанияси бошланди. Мазкур жараёнга ноодатий ташаббус ва ғоялар билан кириб келаётган Ўзбекистон Халқ демократик партияси ўз сайловолди тадбирларини бутунлай янги кўринишда ўтказишга киришган. Халқ орасида, аҳоли гавжум жойларда, муҳими барча учун қулай ва мақбул масканларда ташкил этилаётган оммавий тарғибот ишлари кўпчиликнинг эътиборини тормоқда. Бу борада ЎзХДП Тошкент вилоят кенгаши ҳам аҳолини мамнун этишга ҳаракат қилмоқда.\n“Кимёгарлар” маданият саройидаги тадбирда сўзга чиққанлар сайловларнинг юртимиздаги демократик жараёнларни жадаллаштиришдаги аҳамияти, партиянинг янги Сайловолди дастурида белгиланаётган асосий ғоя ва вазифалар ҳақида қисқача маълумот берди. Турли беллашувлар, болажонлар учун ташкил этилган интерактив ўйинлар ғолибларига эсдалик совғалари топширилди.\nТадбир давомида Чирчиқ шаҳар маданият уйи санъаткорларининг чиқишлари эса барчага кўтаринки ва байрамона кайфият улашди.\n— Тўғриси айтсам, “бўларканку шунқа тадбир ўтказса ҳам”, деган хитобни кўпчиликдан эшитдим, — дейди Зулфия Қодирова Чирчиқ шаҳар 24-сон Ёшлик мфй мутахассиси. — Одамларнинг кайфияти, фаоллигини кўриб хурсанд бўлдим. Йиғилганлар орасида ёшларнинг кўплиги ёши улуғ ҳамюртларимизнинг ғайрати ғайрат қўшди. Санъаткорларнинг куй-қўшиқларига рақс тушмаган одам қолмади, назаримда. Ўйлайманки, партиянинг бундан кейинги ишлари ҳам, тадбирлари ҳам мана шундай оддий одамлар орасида, халқ билан ҳамнафас давом этади.\n— Чирчиқ шаҳридаги педагогика институти талабасиман, — дейди Сурайё Муратова. — Авваллари ҳам партия тадбирларида қатнашганман. Ростини айтсам, уларнинг кўпчилигидан бугунги олганимдек таассурот ва маълумотга эга бўлмагандим. Айниқса, турли беллашувлар уюштирилгани, йиғилганларга ўз иқтидори ва қобилиятини намойиш этиш имконини берди.\n— Партияни бир неча йилдан бери яхши биламан, унинг ғоялари менга ёқади. Лекин тадбирлари зерикарли эди, — дейди Юрий Кафеджиф. — Бугунги тадбир ҳақида жаргончасига фақатгина “вуов” дея оламан. Хайратдаман ва энди маърузабозликка йўл қўйилмаслигини чин дилдан тилайман. Негаки бугунги кун кўпчиликнинг хотирасида унутилмас кун бўлиб қолади.\nЙўқлов тадбирлари давом этмоқда\nМаҳаллага ичимлик суви олиб кирилди\nХДП фракцияси Омбудсман ахборотини юзаки муҳокама этишга қарши чиқди\nЕчими йўқ муаммонинг ўзи бўлмайди ҳамма гап вазифага масъулият билан ёндашишда


Организмнинг коронавирусга иммун жавоби ўпкани емириши мумкинлиги маълум қилинди - Zamin.uz\n08:30 / 03.08.2020\nКоронавирус инсон организмига тушиши биланоқ иммунитетнинг кучли жавоб реакциясини келтириб чиқаради. Бироқ организмнинг вирусга бундай жавоби унга қарши курашишда халақит қилади. Бундай хулосага Сан-Францискодаги Калифорния университети олимлари келишди.\nОлимларнинг MedicalXpress нашрида чоп этилган тадқиқотига кўра, организм коронавирусга чалингандан бир неча дақиқа ўтибоқ вирусдан халос бўлишга тушиб кетади ва организмнинг бундай ҳаддан зиёд қаршилик кўрсатиши касалликнинг оғир кечишига олиб келади.\nМутахассислар коронавирусга чалинган 30дан кўпроқ кишининг таҳлилларини ўрганишган. Натижаларнинг кўрсатишича, беморлардан кўпчилигининг иммун тизими SARS-CoV-2’га грипп вирусига нисбатан тажовузкорроқ жавоб берган. Бу эса беморларнинг ўпкасига салбий таъсир кўрсатган.\nОлимлар организм вирус билан зарарланиши биланоқ унга қаршилик кўрсатишни бошлашини аниқлашган. Беморларда кўпинча касалланишнинг 11-кунида ўткир респиратор дистресс-синдром деб аталувчи оғир шаклдаги зотилжам ривожланади.\n“Ўпка нафақат вирус, балки иммунитетнинг кураши сабабли ҳам емирилган”, деб таъкидлаб ўтган олимлардан бири, профессор Макс Краммел. Унинг таъкидлашича, айнан иммунитетнинг ҳаддан зиёд кучли жавоби беморларда оғир шаклдаги зотилжамнинг ривожланишига сабаб ҳисобланади.\nОлимлар зотилжамнинг олдини олиш учун иммун тизимнинг бундай реакциясини камайтириш йўлини топишга ҳаракат қилмоқдалар. Бироқ, тадқиқот раҳбарларидан бири Кэролин Калфининг таъкидлашича, бу осон иш бўлмайди. Унинг тушунтиришича, агар иммунитет таъсири жуда кучли тормозланса, у умуман касалликка қарши кураша олмай қолиши мумкин. “Биз мувозанатни топишга уринмоқдамиз”, деб айтган олима.\nОлимларнинг аниқлашича, коронавирус дастлаб инсоннинг бурун ва томоғидаги ACE2 рецепторларига тушади. Бироқ бу рецепторлар юрак, ичак ва бошқа тана аъзоларини ҳам тўлдиради. Бу эса коронавируснинг нафақат нафас олиш тизими ҳужайраларини, балки бошқа тана аъзоларига шикаст етказишини англатади. Вирусга бунда унинг сиртидаги оқсил тожлари ёрдам беради. Олимларнинг тахминича, вирус учун ҳужайраларга нафас йўли орқали кириш энг осон йўл ҳисобланади.\nОлимларнинг фикрича, эркакларнинг тестостерон каби жинсий гормонлари ҳужайралар томонидан ишлаб чиқарилувчи ACE2 рецепторлари миқдорини ошириши мумкин. Айнан шу ҳолат билан коронавирус аёлларга қараганда эркакларга кўпроқ зарар етказишини тушунтириш мумкин. Ҳозирда илгари сурилаётган тахминларга кўра, ACE2 рецепторлари қанчалик кам бўлса, касалланиш хавфи шунчалик оз бўлади.\nSARS-CoV-2 вируси 2002 йилда пайдо бўлган “аждоди” - SARS-CoV’га нисбатан камроқ даражада ўлимга олиб келса-да, у тезроқ тарқалади. Бундан ташқари, асосан ўпкани зарарловчи атипик зотилжамдан фарқли, коронавирус бутун нафас йўли бўйлаб тарқалади ва бу жиҳат уни жуда юқумли қилади.\nБироқ SARS-CoV-2 билан касалланиш одатда шамоллаш каби ҳис қилинмайди. Коронавирусга чалинганларнинг 20 фоиздан камроғи томоқлари оғриётгани ёки тумов борлигини маълум қилишади. Инсон коронавирусга чалинганининг илк кунлари унда кўпроқ тана ҳарорати кўтарилиши, қуруқ йўтал кузатилади ёки таъм билиш ёки ҳид сезиш қобилияти йўқолади. Бироқ аксарият одамлар умуман ўзларини бетоб сезмайдилар. ОИВга қарши кураш соҳасида тажрибага эга профессор Моника Гандининг фикрича, шу сабабли миллионлаб одамлар коронавирусга чалинганларидан бехабар ҳолда, вирусни тарқатишлари мумкин. Айнан шу ҳолат коронавирус пандемиясига қарши кураш бўйича саъй-ҳаракатларнинг энг муаммоли нуқтаси ҳисобланади. “Замин” янгиликларини “Telegram”да кузатиб боринг\nCOVID-19 қандай ҳалок қилади?\n12-04-2020, 00:10, Жамият\n10-04-2020, 20:14, Жамият


Кредит бўйича iPhone’ларнинг сўмдаги нархлари (2018 йил 13 февраль) - Terabayt.Uz\nКредит бўйича iPhone’ларнинг сўмдаги нархлари (2018 йил 13 февраль)\nApple корпорациясининг барча маҳсулотлари сингари, смартфонлари ҳам мустаҳкам ва сифатли техник ҳамда дастурий таъминотга эга. Компания яқин орада Ўзбекистонда ҳам расмий сервис марказини очишни режалаштирган. Бу – бизнинг ҳудуд учун расман тақдим этилган «олмали компания» маҳсулотлари учун ҳам бир йиллик муддатли кафолатланган сервис хизмати кўрсатилади, деганидир.\niPhone’лар бошқа ишлаб чиқарувчиларнинг смартфонларидан кўп томонлама фарқ қилади, жумладан – нархи борасида ҳам. Шу боис, Apple смартфонларини кредитга харид қилиш ҳам яхши вариант. Биз эса, кредитга савдо қилувчи ҳамкорларимиздан бири билан келишиб, турли смартфонларнинг кредит бўйича нархларини эълон қилиб келаётирмиз. Бугун сизнинг эътиборингизга кредитга – пулини бўлиб-бўлиб тўлаш йўли билан харид қилиш мумкин бўлган iPhone’ларнинг нархларини ҳавола этмоқдамиз.\nЭслатиб ўтамиз, нархлар сўмда кўрсатилган, тўловларни эса пластик карта орқали, Click ёки Payme сингари онлайн тўлов тизимлари воситасида амалга ошириш имкони ҳам мавжуд.\n2 448 500\n7 428 500\n10 541 000\n14 359 000\nАйфонларни кредит бўйича – пулини бир неча ойда бўлиб-бўлиб тўлаш йўли билан сўмга сотиб олиш учун қуйидагилар талаб этилади:\nТошкент шаҳрида доимий пропискангиз бўлган биометрик паспортингиз;\nМаҳалла фуқаролар йиғинидан «Кредит олиш учун» деб ёзилган маълумотнома.\nИзоҳ: Apple смартфонларини кредит асосида сотиб олиш учун «Terabayt.Uz» сайтининг менежери билан +998-97-773-44-12 телефон рақами орқали боғланинг. Илтимос, мурожаат этганингизда, нархларни ва сайтда берилган маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.\nШошилинг, смартфонлар сони чекланган!\n#Apple iPhone #нархлар #хабарлар


14 июн 2021, Тошкент вақти: 08:45\nЎзбекистон Россия ортидан интернет-компаниялар серверларини мамлакат ичкарисига кўчиртирмоқчи.\nЎзбекистон ҳукумати Тelegram, Facebook, TikTok, Google ва Yandex каби интернет-компанияларга 16 апрелдан Ўзбекистон фуқароларининг шахсий маълумотларини мамлакат ичида жойлашган серверларга кўчириш мажбуриятини юклаган. Аммо уларнинг маълумотларни сақлаш тўғрисидаги қонунга амал қилмаётганликлари Олий Мажлис депутатларининг норозилигига сабаб бўлди.\nАмалда буни тадбиқ этиш имконсиз эканини гапираётган мутахассислар фикрича, янги қонун ва мажбуриятлар ахборот технологиялари тўғрисида яхши тасаввурга эга бўлмаган одамлар томонидан ишлаб чиқилган.\nДепутатлар шахсий маълумотларни Ўзбекистонга кўчирмоқчи\nТelegram, Facebook, TikTok, Google ва Yandex каби интернет гигантларининг 16 апрелдан бошлаб Ўзбекистон фуқароларининг шахсий маълумотларини мамлакат ичида жойлашган серверларда қайта ишлашни назарда тутувчи маҳаллий қонунчиликка амал қилмаётганликлари Олий Мажлис норозилигига сабаб бўлди.\nАйрим Ўзбекистон оммавий ахборот воситаларида ҳатто веб-сайт эгаларига ўзбекистонликларнинг шахсий маълумотларини Ўзбекистон ҳудудида сақлаш мажбурияти юклангани хабар қилинган эди.\nДепутатларнинг таъкидлашича, сўнгги йилларда мазкур ижтимоий тармоқлар ва интернет компанияларга турли киберҳужумлар уюштириб келинмоқда. Натижада Ўзбекистон фуқароларининг шахсий маълумотлари ҳам ўғирланган.\n"Махсус хизматлар фойдаланувчилар устидан назорат ўрнатмоқчи!"\nПарламент депутатларининг киберҳужумлар ва шахсий маълумотларнинг дахлсизлиги борасидаги хавотирлари қанчалик ўринли? Шахсий маълумотларни Ўзбекистон ичкарисига олиб кириш техник жиҳатдан қандай амалга оширилади ва у қандай оқибатларга олиб келиши мумкин?\nОзодликнинг бу саволларига жавоб берган Константин исмли ахборот технологиялари бўйича мутахассиснинг айтишича, мустақил интернет- компаниялар Ўзбекистон ҳукуматининг бу талабларини сўзсиз бажармайди.\n- Mail.ru, Odnoklassniki, VKontakte каби Алишер Усмоновга тегишли ширкатлар ҳукуматнинг бу қарорини бажаради, лекин ўзини ҳурмат қилган бошқа халқаро компаниялар уни бажаришдан бош тортади. Аслини олганда серверларни бирор мамлакатга кўчириш уни киберҳужумлардан ҳимоя қилмайди: полиция ва махфий хизматлар бу серверларга уланиб, реал вақт режимида одамлар устидан назоратни ўрнатамиз, деган хом ҳаёллар билан юрибди.\nУлар траффикни фильтр қилиш, фойдаланувчилар тўғрисида маълумотлар йиғишни хоҳлаяпти, буни ҳамма тушуниб турибди. Масалан, ҳозир Фейсбукда аноним очилган қиёфа тўғрисида Ўзбекистон ҳукумати маълумот олиши учун сўровнома юборади, “Биз бу одамни терроризм, экстремизмда айблаяпмиз!”, деб. Бунга жавобан одатда Фейсбук маъмуриятидан “Сизлар авторитар ёки диктаторлик тузумдаги давлат - тошингизни теринг!”, деган жавоб келади.\nБироқ “ВКонтакте” тармоғидаги вазият бошқачароқ. Уларда Россия Тергов қўмитаси, ИИБ ёки ФСБдан келган ҳар қандай сўровномага истаган одам тўғрисида барча маълумотларни беришади. Улар бу маълумотларни суд қарорисиз олиши, бунинг учун уларда махсус назорат мосламалари ўрнатилгани маълум. ВКонтакте, Одноклассники ёки Mail.ru-да сизнинг ҳар бир ёзган сўзингиз, билдирган фикрингиз махсус назоратга тушиши мумкин. Бунга мисоллар ҳам жуда кўп. Яъни, махсус хизматлар сизнинг IP-адресингиз, қаердан кираётганингиз, қайси сайтларга киришингиз, шахсий маълумотларингиз, ёзишмаларингиз ва бошқа барча тармоқдаги маълумотларга бир зумда эга бўлиши мумкин.\nСуҳбатдош интернет фойдаланувчиларининг назоратдан қочишга уринишлари VPN а анонимайзерлардан фойдаланишга ўтиши траффикни оғирлаштириб, тезликни сусайтиришга олиб келиши мумкинлигида огоҳлантирди.\nКонстантин ўзбек ҳукуматининг ўнлаб тармоқ ва компанияларга юборган огоҳлантириши натижа бермаслиги, бу компаниялар фаолияти тўхтатилиши шубҳасиз Ўзбекистон ҳукуматининг халқаро нуфузига ўта салбий таъсир қилишига ишонишини айтди.\n"Техник жиҳатдан имконсиз!"\n“Интернет ҳимояси жамияти” нодавлат ташкилоти раҳбари, “За телеком” телеграм блоги бошловчиси, IT-мутахассис Михаил Климарёв айрим ҳукуматларнинг маълумотларни мамлакат ичкарисига олиб киришга уринишларни “бемаънилик” деб атади:\n- Айримлар “агарда асбоб-ускуналар мамлакат ичкарисида бўлса, демак компанияга босим ўтказиш осонроқ” деб ўйлайди, яъни уларни гаровга олгандек туюлади. Масалан, неча йилдан бери интернет-ширкатларга бесамара ҳужум қилиб келаётган Россия ҳукумати ҳеч нарса қилолмаган бўлса, Ўзбекистон ҳукумати натижага эриша оладими?! Йўқ, албатта! Барчага аёнки, интернет-компаниялар Ўзбекистоннинг бу талабларини бажармайди.\nАмалдорларнинг яна бир гуруҳи “шу тариқа биз фойдаланувчилар маълумотларини қўлга киритамиз!” деган хато фикрда. Чунки технологик жиҳатдан буни амалга ошириш жуда мураккаб. Ҳозирда барча маълумотлар шифрланади, криптланади. Бу талаблар беъманилик ва абсурд! Менимча, Ўзбекистонда бундай қарорларни қабул қилаётган раҳбариятда Интернет хавфсизлиги тўғрисида мутлақо тасаввур йўқ, уларга яхши маслаҳатчилар, мутахассислар етишмайди.\nАслида “шахсий маълумотларни Россияда сақланг” деган фикр Россияда қаердан пайдо бўлганини билмайман, аммо у бошқа мамлакатларга тарқалди. Ҳар ҳолда бу таҳқирлаш! Чунки бу тариқа шахсий маълумотлар ҳимоя қилинмайди, аксинча бундай ҳаракатлар бу маълумотларга таҳдид деб тушунилади. Қолаверса, мен Ўзбекистондаги IT-мутахассислар Фейсбукдаги мутахассислардан кучлироқ ва улар шахсий маълумотларни улардан яхшироқ қўриқлайди, деган фикрдан йироқман. Акс ҳолда Фейсбук АҚШда эмас, Ўзбекистонда яратилган бўларди.\nМихаил Климарёв ҳукуматнинг серверларни кўчиришга мажбурлаши Интернет-компанияларга йирик ортиқча ҳаражатларни келтириб чиқаради, дейди.\n- Интернет-ширкатлар бизнесменлар томонидан бошқарилади - улар пул санашни билади. Шу боис ҳеч ким ҳеч нарсани кўчирмайди, ишонаверинг. Россия “Роскомнадзор”ининг Дуровнинг Телеграмига қарши 2 йил олиб борган урушини эсланг: миллионлаб сарф-ҳаражатлар охир-оқибат Роскомнадзор ва бошқа давлат идораларининг Телеграмда ўз каналларини очиши билан якунланди! Россия ва Ўзбекистон ҳукуматлари қўлидан келадиган ягона нарса - у ёки бу ресурсларни ўз ҳудудида тақиқлаш! Аммо бунинг ортидан миллионлаб фойдаланувчилар норозилиги келиб чиқиши, давлатнинг халқаро миқёсда нуфузи кескин тушишини ҳам ҳисобга олинг. Ўзбекистон ҳукумати маълумотларни қаттиқ назорат қилмоқчи бўлса ўзбекча Фейсбук ёки Телеграм дастурларини яратсин, Хитойга ўхшаб.\nОхирги айтмоқчи бўлган гапим... Энг катта муаммо - “маълумотларни кўчириш” деган тушунчани техник жиҳатдан ҳеч ким тушунтириб бера олмаслигида. Хўш, Ўзбекистон назорат идоралари қайси маълумотларни кўчирмоқчи? Россияда, масалан, Роскомнадзор амалдорларига “Қандай қилиб ва қайси маълумотларни кўчиришимиз керак?” деб берилган саволга “Биз билмаймиз - шахсий маълумотлар дейилдику!”, деган жавоб олинди. Айтмоқчиманки, техник жиҳатдан бу амалга ошириб бўлмайдиган нарса. Огоҳлантирмоқчиманки, агарда бу буйруқни бажармаган компаниялар блокланса, қатор давлат идоралари интернет-ресурслари қулаб тушади - амалда синаб кўрилган! - деди Озодлик саволларига жавоб берган “Интернет ҳимояси жамияти” нодавлат ташкилоти раҳбари Михаил Климарёв\nАйни дамда, Россия ҳукумати “Яровая қонуни”га мувофиқ, шахсий маълумотларни мамлакатга кўчиртириш бўйича чиқарган қонунининг IT-компаниялар томонидан бажарилишиникечиктириш бўйича муҳокамалар олиб бормоқда. Гап шундаки, олдинроқ Роскомнадзор Facebook ва Twitter тармоқларини 4 миллион рублдан ҳар бирини жаримага тортганди - компаниялар на серверларни Россияга кўчириш, на жаримани тўлаш бўйича мажбуриятларни бажарди.\n«Шахсий маълумотлар тўғрисида» ги қонун Ўзбекистонда икки йил олдин — 2019 йил январь ойида қабул қилинган ва ўша йилнинг 1 октябридан кучга кирган.\nШахсий маълумотлар маълум бир шахсга тегишли бўлган, уни аниқлашга имкон берувчи электрон, қоғоз ёки бошқа моддий воситада акс эттирилган маълумотларни англатади.


Qalampir.uz - Алламжонов билан ўзбек матбуотида нима ўзгаради?\n13:25, 29.11.2018 Таҳлил\nКомилжон Алламжонов Ўзбекистон Матбуот ва ахборот агентлиги Бош директори этиб тайинланиши ортидан “Turon24”нинг куни туғиши ҳақида пичир-пичирлар бошланди.\nХабарингиз бор, Ўзбекистон матбуот ва ахборот агентлиги Бош директори лавозимида фаолият юритаётиб келаётган Лазиз Тангриев лавозимидан озод этилиб, унинг ўрнига Ҳукумат қарори билан вақтинча вазифасини бажарувчи сифатида Ўзбекистон Республикаси Президентининг собиқ Матбуот котиби Комилжон Алламжонов тайинланди.\nМамлакатда оммавий ахборот воситалари, ноширлик, матбаа ва ахборот-кутубхона соҳаларида катта ўзгаришлар юз бериши кутилмоқда. Бу ўзгаришлар қай йўлдан бориши ва улар қандай кўринишда бўлишига ҳозирдан баҳо бериш қийин. Бироқ, соҳада йиғилиб қолган муаммолар ва давр талабига кўра ўртага чиқаётган масалалар талайгина.\nЭнг муҳими, Комилжон Алламжонов бу муаммоларга бегона эмас. Оддий мухбирликдан тортиб, раҳбарлик лавозимларига қадар фаолият олиб борган Алламжонов, журналистлар ва ОАВнинг оғриқли нуқталари, бугун улар олдида турган тўсиқларни, керак бўлса, уларни олиб ташлаш йўлларини яхши билади.\nҚолаверса, у матбаа ва ноширлик фаолиятидаги қусур ва камчиликлардан ҳам бохабар. Табиб табиб эмас, бошидан ўтказган табиб деганларидек, Алламжонов “Ўзбегим” ва “Мақом” номли китоб-альбомлар ижодий жамоасига раҳбарлик қилиш чоғида Ўзбекистон ноширларининг дардларини ҳам ўзидан ўтказган бўлиши керак.\nШу ўринда Ўзбекистон оммавий ахборот воситалари, ноширлик ва ахборот-кутубхона фаолиятида нималар ўзгариши кутилаётгани, аслида қайси ўзгаришларга эҳтиёж борлигига эътибор қаратсак. Боиси, юқорида таъкидлаб ўтилганидек қандай бўлишидан қатъи назар ЎзМААда ўзгаришлар бўлиши аниқ.\nБиз бу ўзгаришлардан нималарни кутяпмиз?\nБиринчидан, айни кунларда республикада газета ва журналларга мажбурий обуна масаласи кўндаланг турибди. Жамиятнинг янги аъзолари газета ва журналларга обуна бўлишдан буткул кечишни талаб қилаётган бўлса, ўртадан юқори авлод ва кўплаб газета-журналлар ходимлари, бош муҳаррирлар газеталарни сақлаб қолишни талаб қилмоқда. Айни вақтда ОАВ соҳасида долзарб масалага айланган обуна сиёсати қай йўлдан бориши, муаммонинг ечими қандай бўлиши ҳақида тахминлар талайгина. Бироқ, журналистиканинг асосини босма оммавий ахборот воситалари ташкил этиши, улар мамлакат имижини, давлатнинг ОАВга бўлган эътибори ифодаси эканини инобатга олиб, газета ва журналларни сақлаб қолиш керак. Газета ва журналсиз мамлакатда ОАВ соҳасини ривожлантира олмаймиз. Айниқса, мажбурий обунани мажбурий таълим учун жорий этиш зарур.\nИккинчидан, мамлакатда фаолият юритаётган 1500 га яқин ОАВнинг кадрлар сиёсати масаласига жиддий эътибор бериш вақти етиб келди. Журналист-кадрларнинг малакасини ошириш, мамлакатда журналистга бўлган эҳтиёждан келиб чиққан ҳолда мутахассислар тайёрловчи маҳаллий ва халқаро ОТМлар билан ҳамкорликни йўлга қўйиш, истиқболда кадрлар эҳтиёжини баҳолай билиш – бугун Ўзбекистон матбуот ва ахборот агентлиги олдида турган энг жиддий вазифалардан бири.\nУчинчидан, давлат ва нодавлат оммавий ахборот воситалари фаолиятини тартибга солиш, журналистик фаолиятни эркинлаштириш, эркин фуқаролик жамияти барпо этиш борасида ОАВнинг фаолиятига тўсиқ бўлиб турган муаммоларни бартараф этиш, замонавий технологиялар, рақамли ОАВ имкониятларини инобатга олган ҳолда қонунчиликка, хусусан, “Ахборот эркинлиги принциплари ва кафолатлари тўғрисида”, “Муаллифлик ҳуқуқи ва турдош ҳуқуқлар тўғрисида”, “Журналистлик фаолиятини ҳимоя қилиш тўғрисида”, “Фаолиятнинг айрим турларини лицензиялаш тўғрисида”ги Ўзбекистон Республикаси қонунларига ўзгартиш ва қўшимчалар киритиш бўйича парламентга таклиф киритиш, давлат ва нодавлат ОАВ фаолиятидаги муаммоларни тизимли ўрганиш зарур.\nТўртинчидан, “Журналистлик фаолиятини ҳимоя қилиш тўғрисида”ги Ўзбекистон Республикаси Қонунининг 3-моддасида “Журналист – Ўзбекистон Республикасининг ёки хорижий давлатнинг оммавий ахборот воситаларида хизмат қиладиган ёхуд уларда шартнома асосида ишлайдиган ва маълум мавзудаги ахборотни тўплаш, таҳлил этиш ҳамда тарқатиш билан шуғулланувчи шахсдир”, дея жуда нотўғри ва қўпол изоҳ берилган. Бундан келиб чиқадиган бўлсак, ОАВда фаолият олиб бориб, бошқа нашрларда эълон қилинган материалларга кичик ўзгартириш киритиб, эълон қилаётганлар ҳам ўзини журналист дейишга тўла ҳақли.\nАйни даврда эса сайт очиб, журналистик фаолиятни олиб бориш, истаган мавзуда мақола ёки хабар тарқатиш осон бўлиб қолди. Албатта, бу ривожланишдан дарак. Бироқ, ОАВ, хусусан интернет-нашрларга бўлган ишончга путур етишига айни журналистнинг мақоми тўғри белгилаб берилмагани катта таъсир кўрсатмоқда. Кечагина мактабни битириб, бугун у ё бу йўналишда қалам тебратаётган, ОАВда бир-икки мақоласи чоп этилганларни кўп йиллик тажрибали журналистлар билан тенглаштириш қанчалик тўғри? Шуларни инобатга олиб, қолаверса, хорижий мамлакатлар тажрибасидан келиб чиққан ҳолда, қонунда журналистга тўғри ва ҳақли таъриф бериш, Ўзбекистон журналистлар рўйхатини шакллантириш, уларнинг базасини яратиш лозим.\nЖурналистнинг ҳар бири ЎзМААдан махсус гувоҳнома олиши керак. Бу гувоҳнома журналистлар фаолиятини чеклаши ёки айрим йўналишларда тақиқлаши эмас, балки янги имкониятлар эшигини очиши, сайт блогерлари ва ижтимоий тармоқларда ахборот тарқатиб ўзини журналист санаётганлардан фарқли ўлароқ қўшимча имтиёзларга эга бўлиши керак. “Ўзбекистон ҳаво йўллари”, “Ўзбекистон темир йўллари”, шифохоналар хизматларидан фойдаланишда, музей, театр ва киносаройларига киришда чегирмалар белгиланиши лозим.\nБешинчидан, Ўзбекистонда журналистларнинг мажбуриятини эслатиб турадиган ташкилотлар кўпу, аммо ҳуқуқларини ҳимоя қиладиган, улар суяна оладиган ягона орган йўқ. ЎзМАА ОАВ ва журналистлар фаолиятида қонунийликни таъминлаш билан бирга, уларга том маънода суянчиқ бўла олиши керак (Журналистлар уюшмаси бугунгача бу борада тайинли ишга қўл ургани йўқ ва уюшма нодавлат-нотижорат ташкилот саналади).\nОлтинчидан, мамлакатда ахборот тарқатиш, айниқса, расмий ахборот ва ҳужжатларга норасмий эгалик ҳуқуқини назорат қилиш, ОАВда ахборот монополияси яралишига чек қўйиш, мулкчилик шаклидан қатъи назар барча оммавий ахборот воситаларининг тенг ҳуқуқлилилигини, расмий тадбирларда иштирок этишини таъминлаш ЎзМААга билдирилаётган асосий таклифлардан биридир. Ҳар бир ОАВ давлат миқёсидаги тадбирлар ва расмий ташрифларни ранг-баранг ёритиш имкониятига эга ва бу ОАВ, журналистлар ўртасида соғлом рағобатни келтириб чиқаради. Ахборотнинг янада халқчил бўлишини таъминлайди.\nБугун айрим оғзига кучи етмаганлар орасида Комилжон Алламжонов Ўзбекистон Матбуот ва ахборот агентлиги Бош директори этиб тайинланиши ортидан “Turon24”нинг куни туғиши ҳақида пичир-пичирлар бошланди. Бундай бўлмаслиги аниқ. Алламжонов Президент Матбуот хизмати раҳбари бўлиб фаолият олиб борган даврларда ҳам ўзига тегишли ОАВ имкониятларини кенгайтиргани йўқ, аксинча, улар ҳам бошқалар қатори ишлади.\nЕттинчидан, ЎзМААнинг Вазирлар Маҳкамаси томонидан тасдиқланган низомида ташкилот оммавий ахборот воситалари, ноширлик, матбаа ва ахборот-кутубхона фаолиятига оид қонун ҳужжатларига, давлат ва тармоқ стандартларига риоя этилиши, сўз ва ахборот эркинлигини кафолатлайдиган қонунчилик нормаларининг бажарилиши мониторингини олиб бориш ва назорат қилиши айтиб ўтилган. Бироқ, ЎзМАА бугун асосан маҳаллий ОАВ мониторингини олиб бориш, мониторинг қилганда ҳам, кўпроқ жузъий камчиликлар юзасидан назорат қилиш йўлини тутмоқда. Халқаро тажриба, халқаро ОАВда Ўзбекистон ҳақида эълон қилинаётган ахборотларнинг мониторинги Ташқи ишлар вазирлигига юритиб келмоқда. ЎзМАА мониторинг маркази халқаро ОАВда Ўзбекистон ҳақида чиқаётган мақолалар, хабарлар ҳақида маълумотга эга эмас. Масалан, испан, немис, араб, япон, корейс ОАВда Ўзбекистон ҳақида эълон қилинаётган материалларда ЎзМАА бехабар.\nАхборот хуружига қарши чоралар, ёлғон ахборот тарқатилгудек бўлса, уларга бериладиган кескир ва кескин жавоблар сиёсати режали ишлаб чиқилмаган. Бу ўринда Туркия коммуникациялар вазирлиги фаолиятини мисол тариқасида келтириш мумкин. “Гап Туркия ҳақида борса, матлақо хабаримиз бор” – бу ушбу ташкилотнинг шиори ва унинг фаолияти айнан шу шиор атрофида қурилган. Хўш, бугунги даврда ЎзМААга ўхшаган ташкилотларга аниқ ғоявий мақсад, самарали фаолият керакми ё охири йўқ вазифаларни ўз ичига олган низомми?\nСаккизинчидан, Ўзбекистон Республикаси Президенти Шавкат Мирзиёев “Жаноб Президент” фильмида “Журналистларнинг савияси баланд бўлиши керак”, деган ғояни илгари суради. Юқорида журналистларга гувоҳнома бериш, жамиятда улар мавқеини кўтариш ҳақида сўз юритдик. Энди навбат улар ҳуқуқ ва мажбуриятларини аниқ белгилаб олишга келди. Нега дорихонада сотувчилик қилаётган ходим бу соҳада жуда бўлмаганда коллежни битирган бўлиши керагу, ОАВга келганда бунга кўз юмамиз? Дорихона сотувчиси нотўғри берилган дори билан одамлар ҳаётини хавф остига қўяди, деймиз. Лекин журналист ёзган материали билан қанчадан-қанча одамлар ҳаётига, мамлакатлар сиёсатига, ички ва ташқи хавфсизликка дахлдор эканини унутамиз.\nМатбуотда бош муҳаррирларга қўйиладиган талабларни ишлаб чиқиши керак. Бугунги вазиятга қаралса, исталган одам истаган шахс исталган оммавий ахборот воситасининг бош муҳаррири бўлиши мумкин. ОАВ тўғрисидаги қонундан хабари борми, йўқми, умуман икки энлик нарса ёза оладими, йўқми, умуман аҳамиятсиз. Ўзбекистонда 1500 ОАВ бўлса, 1500 нафар бош муҳаррир бор демак. Лекин улар ким?\nТўққизинчидан, Ўзбекистонда ОАВ воситалари хартияси ва Ўзбекистон журналистлари касб одоби кодексини қабул қилиш бир неча йиллардан буён чўзилиб келаётган масала. Кечиктирмасдан ушбу масала ҳам кўпчиликнинг фикрини инобатга олган ҳолда ҳал этилишини кутяпмиз.\nВа ниҳоят ўнинчидан, Ўзбекистонда интернет-нашрлар кун сайин ортиб бормоқда. Улар бугун аҳолини тезкор ахборот билан таъминлашда асосий вазифани бажармоқда. Бироқ, интернет-нашрларнинг техник хавфсизлиги пухта ишлаб чиқилмаган. Ахборот хавфсизлиги масалалари ҳамон оқсамоқда. Ўзбекистонда сифатли хизмат кўрсатувчи Data-center’ларнинг йўқлиги, интернет тезлиги пастлиги улар олдида турган энг катта муаммолардан биридир. Биргина Data-center ва улардаги техник ходимларга сарфланаётган ўртача йиллик сарф-харажат 1500 АҚШ доллари (айримларда бундан ҳам кўп)ни ташкил этмоқда. Бу эса шунча валютани қўш-қўллаб хорижга бериб келяпмиз дегани. Энг ёмони сайтни бошқаруви тўлалигича хорижликлар қўлига ўтяпти. Бу эса ахборот хавфсизлиги энг катта хавфдир. Агентлик ахборот хавфсизлигини таъминлаш, таҳдидларни бартараф этишга йўналтирилган чора-тадбирларни амалга оширишда иштирок этиш ваколатларини ишга солиши керак.\nЁдингизда бўлса, жорий йилнинг ёз ойларида мамлакатнинг энг танилган интернет-нашрлари бирдан тармоқдан узилди, уларга кириб бўлмай қолди. Бош урилмаган эшик, сўраб-суриштирилмаган жой қолмади. Бироқ ҳеч ким сайтларнинг ёпилиб қолиш сабабларини аниқлай олгани йўқ. Техник имкониятларнинг сустлиги, сайтларнинг хавфсизлиги ўта паст даражада экани исботи бу. Кун келиб бундай ҳолатлар яна такрорланмаслигига эса кафолат йўқ.\n“Бугун биз дунёдаги узоқ-яқин давлатлар билан ҳамкорликни мустаҳкамлаб, юртимиздаги демократик ўзгаришларни янада чуқурлаштиришга интилар эканмиз, бошқа соҳалар қатори оммавий ахборот воситалари фаолияти бўйича ҳам ҳали кўп иш қилишимиз кераклигини яхши тушунамиз. Оммавий ахборот воситалари сўзда эмас, амалда “тўртинчи ҳокимият” даражасига кўтарилиши зарур. Бу – замон талаби, ислоҳотларимиз талаби”\nҲар бир янги раҳбар, янги ходим бирор лавозимга оламшумул ғоялар, мақсадлар билан келиши, жамоага, боринг ана тизимга тоза об-ҳаво олиб кириши кутилади. Шамол қандай эсиши эмас, қаерга қараб эсиши муҳим. Эрта ё кеч, тез ё секин юқорида келтирилган таклифлар инобатга олиниб, келажакда ўзининг амалий натижасини кўрсатишидан умидвормиз.\nМирзиёев ўтирган самолёт Урганчга келиб қўнди\nЎзбекистон Афғонистонга электр энергияси етказиб беришни 70 фоизга оширади\n13:30, 18.01.2019 3 609\n13:07, 08.12.2018 3 625\n14:31, 07.12.2018 1 091\n20:40, 29.11.2018 4 910\n21:43, 28.11.2018 4 822


БИР УМРЛИК ВAЗИФA\n36370 Ўқиш режими + -\nAссалому алайкум, қалблари беғубор, куч-қувват, ғайрат ва шижоат соҳиблари бўлган азиз ёшлар. Бугунги тараққиёт жадаллашган, моддий неъматлар тўлиб-тошган бир даврда уларни ҳар икки дунёимиз учун фойда берадиган тарзда тасарруф қилиш борасида самимий дил истакларимни изҳор қилгим келди.\nAввало сизни йўқдан бор қилган Aллоҳни танинг ва инсонлар учун фойдали илм ва ҳунарни касб қилинг. Aждодларимизни эсланг, улар ўз Роббларини илм орқали таниганларидан сўнг бирорта фойдали илм ёки ҳунар билан машғул бўлдилар. Aллоҳнинг ёрдами билан ўз танлаган соҳаларида бутун дунёга устозлик қилдилар. Улар қолдирган маданий-илмий мерос ҳали ҳануз ўша соҳанинг пойдевори бўлиб ҳизмат қилиб келмоқда. Лекин биз тараққиётнинг барча соҳаларида ғайридинларга тобемиз. Беҳуда ишлар, зарарли фаолиятларга мафтунмиз. Aллоҳдан қўрқиш ўрнига камера ва жарималардан қўрқамиз. Аслида Aллоҳнинг кузатуви бизга кифоя қилиши керак эмасми?!\nAзиз ёшлар, сизлардан ўтинчим шуки, аждодларимизнинг йўлига қайтинг. Бутун куч-қудратингизни инсонлар учун фойдали илм ва ҳунарларга сарф этинг. Бу йўлда ҳар доим Aллоҳнинг мададига муҳтож эканлигингизни ёдингиздан чиқарманг. Мақсадга эришишнинг барча сабабларини амалга ошириш бир қанотингиз бўлса, яхши натижа сўраб Aллоҳга илтижо қилиш иккинчи қанотингиздир. Зеро, ҳеч бир мавжудот биргина қаноти билан уча олмайди.\nМен сизга шиддатли ҳаёт майдонида асқотадиган, агар унга амал қилсангиз, икки дунёингиз файзга тўладиган биргина жумладан иборат бир умрлик вазифа бермоқчиман. Мана ўша жумла: "AЛЛОҲ МЕНИ КЎРИБ, ЭШИТИБ ВA БИЛИБ ТУРИБДИ". Бу жумлани ёд олиб, унга амал қилган инсон авлиёлар қаторидан жой олиши шубҳасиз. Сиз ҳам бу сўзларни тилингиз, фикрингиз ва қалбингизга жо қилинг. Қайси соҳада фаолият юритаётган бўлсангиз ҳам, Aллоҳнинг мадади билан барча имкониятларингизни ишга солинг. Шунда Aллоҳнинг энг яхши ёрдамчи ва ҳомий эканини ҳис этасиз. Ўзингиздаги Аллоҳ ато этган шижоатни одамларнинг мақтови, қандайдир мансаб ёки унвонлар учун сарфламанг. Энг яхши ва боқий қолувчи мартабани, даражани Aллоҳнинг Ўзи ато этади. Aждодларга чин ворис бўлиш учун уларнинг таржимаи ҳолини билишнинг ўзи кифоя эмас, балки ишларини давом эттиришимиз зарур. Шундагина бизнинг авлодларимиздан ана шу аждодларимиз каби буюк шахслар етишиб чиқажак.\nДиққат! «Малакали таржимон, муҳаррир, ўткир қалам эгаси – muslimaat.uz сайти ходими» йиллик танловининг 1-босқичи натижалари билан танишинг!\nМенинг биринчи Рамазоним (янги мусулмоннинг кечинмалари)\nХавотир Бир неча кун, ҳатто ҳафтадан бери ҳаяжонланиб, бироз асабийлашяпман. Ўзимдан сўрайдиган саволларим бир хил Оч қолсам, чанқаб кетсам, нима қиламан давоми...\n05:27 / 30.05.2019 688\nБўйи 6 м гача борадиган дарахт ёки бута. Танасининг пўстлоғи, одатда, кулрангқўнғир рангда, қариганида анча қорайиб қолади. Новдалари яланғоч, давоми...\n03:15 / 24.11.2016 3509\nАнбиёлар қиссаси 10. Подшоҳ ҳузурида\n03:53 / 23.05.2018 1269\nАссалому алайкум ва раҳматуллоҳи ва барокатуҳ Аллоҳ таолога беадад ва беҳисоб ҳамду санолар бўлсин Пайғамбаримиз Муҳаммад Мустафо соллаллоҳу алайҳи васалламга давоми...\n13:13 / 11.12.2016 2615\n07:12 / 25 ноябрь 9517\n11:17 / 14.01.2020 135151


Германия ва Польша терма жамоалари ўртасидаги ўйинда ҳисоб очилмади. Бу Европа чемпионатидаги илк голсиз ўйин бўлди. Бу ҳақда "Stadion.uz" хабар берди.\nБиринчи бўлимда жамоалар эҳтиёткорона ўйнадилар, иложи борича ҳимояда хатога йўл қўймаслик ҳақида қайғурилди. Устунлик Германия томонда бўлди. Улар бир қанча яхши имкониятлардан фойдалан олишмади.\n4-дақиқада чап қанотдан жарима майдонига оширилган тўпни Марио Гётце боши билан дарвоза томон йўллади. Тўп ноаниқ кетди. Орадан сал ўтгач, Мюллер чап қанотдан тўпни жарима майдонига етказганида, Кроос яқин масофадан дарвоза томон кучли зарба йўллади. Унинг зарбаси ҳам ноаниқ бўлди.\nШундан сўнг ўйин бироз тинчланди. Польша ҳам дадил ҳужумга ўтиб, рақиб дарвозаси олдига яқиналашиб борди. Аммо иш хавфли вазиятларгача етиб бормади.\nИккинчи бўлимда вазият ўзгармади. Тўпга эгалик қилишда немислар устун бўлишди. Бироқ Польша ҳам бир қатор хавфли вазиятларни ярата олди.\n46-дақиқада ўнг қанотдан оширилган тўпни Милик яқин масофадан дарвозага йўллай олмади. Унга ҳеч ким ҳалал бермаётганди. Шу заҳотиёқ уюштирилган қарши ҳужумда Гётце ҳисобни очиши мумкин эди. У ўнг қанотдан жарима майдонига ёлғиз кириб келди ва зарба йўллаганида дарвозабон қайтара олди.\nБўлим ўртасида Польша кетма-кет учта вазиятни кўкка совурди. Милик чамаси 26 метрдан жарима зарбасини амалга оширди. Унинг зарбасидан сўнг тўп дарвоза устуни ёнидан ўтиб кетди. Орадан бироз ўтгач, Левандовски Нойер билан яккама-якка чиқиб, зарба йўлламоқчи бўлганида, Боатенг тўп йўлини тўсиб қолди.\n69-дақиқада эса Милик рақибни яна бир бор кечирди. Гросицки чап қанотдан тўпни жарима майдонига етказиб берганида, Милик тўпга тайинли зарба беролмади.\nСўнгги дақиқалар Германия устунлигида ўтди. 86-дақиқада Ҳёведес ажойиб комбинациядан сўнг дарвозабон билан юзма-юз чиққанди, бироқ ҳимоячилар унинг зарбасини тўсиб қолишди.\nШу тариқа Германия ва Польша дуранг натижа қайд этишди.\n16 июнь, Париж, «Стад де Франс»\nГермания – Нойер, Боатенг, Хектор, Хеведес, Хуммельс, Гетце (Шюррле, 66), Кроос, Ўзил, Хедира, Дракслер (Гомес, 72), Мюллер.\nПольша – Фабианьски, Глик, Енжейчик, Пишчек, Паздан, Блашчиковски (Капустка, 80), Криховяк, Мончиньски (Йодловец, 76), Гросицки (Пешко, 87), Милик, Левандовски.\nОгоҳлантиришлар: Хедира (3), Ўзил (34), Мончиньски (45), Гросицки (55), Боатенг (67), Пешко (90).\n02:33 Қийин кечган баҳсда Италия Бельгиядан устун келди\n02:10 Евро-2016. «Немис машинаси» мусобақани ғалаба билан бошлади


JPMorgan айрим ривожланаётган давлатларда қарз инқирози хавфи борлигидан огоҳлантирди – Kommers.uz\nЭҳтимолий инқироз сабаблари орасида фоиз ставкаларининг ошиши ва Россиянинг Украинага ҳужуми оқибатлари ҳам бор.\nКредит рейтинги паст ривожланаётган мамлакатларнинг 10 фоизи 2022 йилда қарз инқирозига дуч келиши мумкин. Бу ҳақда Reuters JPMorgan инвестиция банки таҳлилчиларининг эслатмасига таяниб ёзмоқда.\nБанкнинг қайд этишича, эҳтимолий инқироз сабаблари орасида фоиз ставкаларининг ошиши ва Россиянинг Украинага ҳужуми оқибатлари ҳам бор.\nТўлов балансининг жиддий босими ва бюджет тақчиллигининг кенгайиши энергия ҳамда озиқ-овқат истеъмолининг катта қисмини импорт қилувчи оғир қарздор мамлакатлар муаммоларини янада кучайтирмоқда.\nМисол учун, Шри-Ланка 2022 йил ўз тарихида ташқи қарзи бўйича биринчи «автоматик» дефолтни эълон қилди. Мамлакат ҳукумати коронавирус пандемияси ва Россия-Украина урушининг салбий оқибатларига ишора қилди.\nЛиван, Суринам, Венесуэла ва Замбия ҳам аввалроқ дефолт эълон қилган эди. Таҳлилчилар, шунингдек, Россия ва Украинанинг қарзларини тўлаш жараёнини ҳам кузатмоқда.\n«Бизнинг тахминимизча, [52 та давлатнинг] деярли ярми юқори хавф гуруҳига киритилган. Улардан саккизтаси 2023 йил охиригача захиралар тугаши хавфи остида, бу дефолт хавфи юқори эканини кўрсатади. Булар: Шри-Ланка, Малдив ороллари, Багама ороллари, Белиз, Сенегал, Руанда, Гренада ва Эфиопия», — дейилади JPMorgan нотасида.\nБанк таҳлилчилари Миср, Гана ва Покистон каби йирикроқ иқтисодлар учун хавфлар мавжудлигини таъкидлади.\n«Кам даромадли мамлакатларнинг 60 фоизга яқинида қарз муаммоси хавфи юқори ёки уларни аллақачон бошдан кечирмоқда», — деб ёзганди Халқаро валюта жамғармаси молия департаменти директори Витор Гаспар ва ҳаммуаллифлар апрель ойида ХВЖ веб-сайтидаги блогида.\nМақолада таъкидланишича, бу мамлакатлар озиқ-овқат нархининг кўтарилишидан энг кўп зарар кўрадиган давлатлар ҳисобланади, чунки озиқ-овқат уй хўжаликлари харажатларининг юқори қисмини ташкил қилади.\nАҚШ Федерал захира тизими ва Англия банки инфляциянинг ўсишига қарши курашиш учун 2022 йилда асосий ставкаларни оширишга ҳаракат қилди. Европа Марказий банки июль ойида 2011 йилдан бери биринчи марта ставкаларни оширишга тайёрланмоқда.\nРоссиянинг Украинага босқини ва ундан кейин Россияга қарши жорий этилган санкциялар жаҳон бозорида нефть ва газ нархининг ошишига олиб келди. БМТ Украинадаги можаро бутун дунёда озиқ-овқат нархини 22 фоизга ошириши мумкинлигидан огоҳлантирди.\nРоссия санкцияларга қарамай, ҳозиргача ташқи қарзи бўйича дефолтдан қочиб қутула олди. Бироқ май ойининг охирида АҚШнинг умумий лицензияси тугайди, бу ғазначиликдан инвесторларга тўловларни ўтказиш имконини беради.\nBloomberg манбаларига кўра, АҚШ лицензияни узайтирмаслиги мумкин, бу эса Россияни дефолт ёқасида қолдиради. Ўз навбатида, Россия молия вазири Антон Силуанов лицензия узайтирилмаган тақдирда ҳам дефолт бўлиш эҳтимолини истисно қилди. Унга кўра, бу ҳолда Россия ташқи қарзларини рублда тўлайди.


Синов - Динда саволим бор\nПост Дарё » 05 ноя 2018, 01:30\nАссалому алайкум! Инсон ҳаёти давомида хар ҳил синовлар ва имтихонларга дуч келади. Баъзи синовларни осонлик билан енгиб ўтсак баъзиларида анча қийналамиз. Бу синовларда сабримиз, иймонимиз, иродамиз синалади. 2, 3 баҳога топширган имтихонларни бўлди, енгиб ўтдик, қийналдик, лекин ўта олдик деб ўйлаймиз. Ўзимизда ишоч пайдо бўлади, лекин қанчадир вақт ўтиб айнан шу имтихон ёки синов яна олдимизда пайдо бўлади. Пайдо бўладию яна шу синовда қийналамиз, қоқиламиз. Ўзимизга бўлган ишончимиз қоғоздан ясалган уйдай тўкилиб кетади, яна бу синов олдида жуда ҳам ожизлигимизни сезиб қоламиз. Нега бу синовлардан ўтишимиз яна ва яна биз учун қийинлик қилади? Масалан биз қилишимиз керак бўлмаган ишлар ёки гаплашмасак биз учун яхшироқ бўладиган одамлар олсак. Шуларни биламиз, лекин ўзимизни енгишимиз қийин бўлади. Бир марта енгиб ўтамиз негадир шу ишлар ёки одамлар яна олдимиздан чиқиб қолишади. Ҳудди Аллоҳим қани бу сафар нима қиласан деяётгандай. Ёки аксинча бизни шу ожиз тарафимизни енгиб ўтишимизни хоҳлаб яна шу синовларни юборадими? Шундай вазиятларда инсон ўзини қандай тутиши керак, ўзига йўқ деб айтиш учун, ўзини тўхтатиш учун.\nПост Руҳшунос » 18 ноя 2018, 06:51\nВа алайкум ассалом. Энг аввал, сиз айтган ўша кимсаларнинг ёмонлигидан, Аллоҳнинг паноҳини сўрашимиз керак. Истиғфорни кўпайтириб, сўнгра ўз устимизда ишлашни бошлашимиз керак. Воқеаларнинг қайта-қайта ҳаётимизда такрорланишининг боиси, аввалгисида “ечилиши керак бўлган ҳодисалар” чала қолиб кетганлигидан, деб тушунтиради психология илми. Ҳар бир масала ўз вақтида ҳал қилиниши лозим. Йўқса, олдимиздан қайта-қайта чиқаверади. Масалан, бирор эркак ёки аёл қайта-қайта турмушидан ажралиб, бошқаси билан турмуш қурди. Ҳар гал турмуш ўртоғи ҳаётининг бошида бошқача бўлиб, вақт ўтган сари аввалгиси каби қилиқлари пайдо бўлаверади. Сўнгра инсон ўзига-ўзи “аслида пешона битта бўлар эканда” дейди. Ҳақиқатда эса, инсон ўз феъл-атвори билан турмушига шундай салбий таъсир кўрсатган бўлади. Аммо, инсонга ўзининг хатолари кўринмайди. Шунинг учун ҳам истиғфор такрорланиб турилиши керак. Салбий таъсир кўрсатиш деганда нимани тушунимиз мумкин? Бу ерда, бир инсон иккинчисидан хафа бўлавериши тушунилади. Бировдан хафа бўлар эканмиз, агар очиқчасига гаплашиб, масала ҳал қилинмаса, у бечора “нима сабабдан мендан хафа” деб ўйлайди ёки умуман хафалигини ҳам сезмайди. Шунинг учун бировдан хафа бўлмай, маълум масала юзасидан очиқ гаплашиниб, ҳал қилиб олиниши керак. Инсон хафа бўлар экан, у бошқаларни ўзидан итара бошлайди. Гўё кўзга кўринмас тиканлар билан ўраб олингандек. Чунки, оддий қилиб айтганда, бу вақтда инсонда картизол (қайғу, стресс, депрессияга олиб келувчи ҳислар) каби гармонлар пайдо бўлиб, инсон соғлигига талафот кўрсатади ва уни бировларга “типратикан” дек қилиб кўрсатади. Бу вақтда инсон ижобий воқеаларни салбийга йўйиб, яхшиликда ҳам ёмонликни кўраверади, аммо ўзига билинмайди. Шунинг учун, инсон ўзини ислоҳ қилиб туриши зарур. Бунинг учун ўзини жисмига, онгига илм ила қувват бериши, ҳамда юқорида айтганларимизга амал қилиниши яхши натижаларга олиб келади. Бироқ бунинг уддасидан чиқиш учун, инсон кўтаринки руҳда бўлиши, бардам-бақувват, ғайратли бўлиши керак. Бундай сифатларга эга бўлиш учун эса, ҳар доим кун тартиби билан яшаши, соғлигига эътибор бериши керак (уйқу, тўғри овқатланиш, бадантарбия, баданни чиниқтириш каби). Ана шунда инсон салбий воқеалардан ҳам ижобий воқеаларни топа оладиган қувватга эга бўлади, яъни ҳар бир воқеада Яратганнинг ҳикматини кўра билиш қобилиятига эришиши мумкин. Муқаддас Қуръони Карим ва ҳадиси шарифларда келтирилгандек, Яратганнинг ҳар бир берган, биз бандалари учун ёмон туюлган воқеаларидан кейин албатта, кўпгина яхши кунлар келади. Валлоҳу аълам.\nМавзу - Синов


Xiaomi кейинги йил яна нақ 10 моделда 5G-смартфон чиқаради! - Terabayt.Uz\nXiaomi кейинги йил яна нақ 10 моделда 5G-смартфон чиқаради!\n«Хитойча Apple» шу пайтгача бешинчи авлод уяли алоқа тармоғини қўллаб-қувватловчи иккита смартфонни тақдим этган. Булар – Mi Mix 3 слайдерининг (сотиб олиш) тақдимотдан кейинроқ сюрприз тарзида эълон қилинган 5G-версияси ҳамда энг арзон 5G-смартфон бўлмиш Mi 9 Pro 5G флагманидир. Mi Mix Alpha эса ҳозирча концептуал смартфон мақомидадир.\nЎҚИНГ: РАСМИЙ ВИДЕО: Xiaomi Mi Mix Alpha’ни илк бор қадоғидан олиб ишлатиб кўрамиз!\nЮқорида санаб ўтилганларнинг учтаси ҳам қимматбаҳо флагманлар туркумига киради, охиргисини ҳатто нақ 140 минг доллар нархида таклиф этишяпти! Бироқ бу компаниянинг суббренди яқин орада ўзининг Redmi K30 флагманини намойиш этади ва у бирмунча арзон бўлади.\nXiaomi’нинг бу йилги 5G-смартфонлари мана шу учта моделдан иборат бўлса, кейинги йил уларнинг сони уч каррадан ошиққа кўпаяди. Буни корпорация раҳбари Лей Цзунь (Lei Jun) кеча – 20 октябрь куни, World Internet Conference тадбирида маълум қилган.\n5G технологияси ҳақида эса Лей Цзунь шундай деган: «Унинг улкан имкониятлари мавжуд, аммо улкан муаммолари ва хатарлари ҳам бор. Бу борада ҳар ким ҳар хил қарамоқда, лекин Xiaomi оптимистик қарашга эга».\nРаҳбарининг таъкидлашича, Xiaomi кейинги йилнинг ўзидаёқ бешинчи авлод уяли алоқа тармоғида ишлай оладиган ўнта русумда смартфон намойиш қилади.\nДарвоқе, Xiaomi аллақачон Mi Mix 4 смартфонини ҳам тайёрлаб улгурган, биз унинг экрани ёқиқ ҳолда ишлатиб кўрсатилган «жонли» видеосини ҳамда суратини эълон қилганмиз. Шу кунгача глобал савдога чиққан турли Xiaomi телефонларини эса 610 000 сўмдан бошланувчи нархлар асосида Terashop.uz онлайн дўконимиздан харид қилиш мумкин. Ҳали яқиндагина намойиш қилинган иккита – Redmi Note 8 ва Redmi Note 8 Pro моделлари ҳам етиб келган.\n#5G #5G тармоғи #Xiaomi #Android смартфон #янги технологиялар # 5G смартфон #5G технологияси #5G-смартфони


25 январь, 2021, 13:15\nУ янги мавсумни "қалдирғочлар" сафида бошлаши мумкин.\nАйни дамда "Бунёдкор" сафида қирғизистонлик футболчи Одилжон Абдураҳмонов кўрикдан ўтмоқда. Клуб матбуот хизмати ярим ҳимоячи билан қисқача суҳбат уюштирди.\n- «Навбаҳор фарм»га қарши ўйинда нафақат рақиб, балки майдонга қарши ҳам курашдик, десам муболаға бўлмайди. Зеро, биз Тошкентда ҳам, Фарғонага келганда ҳам сунъий қопламали майдонда машғулот ўтказаётгандик. Шунинг учун майдонга мослашиш анча қийин кечди. Мен рақибни менсимай ўйнадик, демаган бўлардим. Шахсан ўзим бу ҳақда умуман ўйлаганим йўқ. Чунки мен «Навбаҳор фарм» қай даражадаги жамоалигини билмайман. Шу боис учрашувда боримни бериб ҳаракат қилдим. Ғалаба қозона олмаганимизнинг яна бир сабаби, биз футболчилар ҳали бир-биримизни тўлиқ тушуна олмаганимиз бўлса керак. Боиси, таркибда янги ўйинчилар бор. Ўйлайманки, кейинги ўйинларда вазиятни ўнглаймиз.\nШу кунга қадар, «Бунёдкор» сафида ўртоқлик ўйинларида майдонга тушаётгандим. «Ҳоким кубоги» орқали қайсидир маънода расмий дебютимни нишонладим, дейишим мумкин. Фаолиятим давомида бу каби турнирларда ўйнамагандим. Фаолиятимда янги саҳифа очиляпти, дея оламан. «Бунёдкор»да мени илиқ қабул қилишди. Бошида бироз қийналдим, аммо ҳозир ўзимни анча яхши ҳис қиляпман. Жамоага тўлиқ мослашдим, десам бўлади.


Esdalik.uz - ёшлик илҳомлари » Страница 27\n01/11 Биринчи муҳаббат\n26/02 Рухсора Нур\n14/12 Авлиё тут\n23/11 “Дуэл”да рақибларни руҳи билан ҳисоблашиш керак\nБу кеча осмоннинг бардоши синди,\nЁмғирдан эзилиб уйғонди шаҳар.\nТун бўйи дардимни янгилаб, энди –\nЎзимга ўзимни эслатди саҳар.\nЗулм ва номус\n“Нодон, юмшоқ гапирсанг ўзидан кетади!.. — Саккиз овулни ўз ичига олган Чимсаройнинг хожаси Саттор элбегининг хаёлидан эртаси куни ҳам йигит кетмасди. – Лекин нега у бундай умидсизликка чўмди экан? Дарди нима эди.., бояқиш?”\nҲаммасини яна бир-бир эслади.\nАввалига хизматчи келиб ўртачимлик биттаси элбеги билан учраштиришларини талаб қилаётганини айтди. “Тусига қарасингиз, тиланчи дейсиз, димоғи эса баланд қурмағурнинг”, — деди хизматчи ғазабланаётганини яширмай.\n...Улар бир-бирини университет ётоқхонасида топишди. Топганда ҳам бу учрашувдан роппа-роса икки йил ўтгандан кейингина топишди. Ўшанда баҳор эди. Ҳар томон яшилликка бурканган, ётоқхона ҳовлисида турфа гуллар очилиб, атроф ўзгача бир гўзал қиёфага кирган. Йигит-қизлар қалбида нафис туйғулар ўзини намоён эта бошлаган кунларнинг бири. Улар бир муддат ётоқхона олдидаги ўриндиқда ўтириб суҳбатлашишди.


ЮНЕСКО Аҳмад Яссавийни хотирламоқчи - BBC O'zbek\nЮНЕСКО Аҳмад Яссавийни хотирламоқчи\nБирлашган Миллатлар Маданият жамғармасининг расман билдиришича, келаси йил буюк турк сўфий алломаси ва улуғ мутасаввуф шоири ўлимининг 850 йиллик муносабатига бағишланган тадбирларга ҳам бағишланади.\nАҳмад Яссавий билан бир қаторда, уни “турк адабиёти контексти”га киритган туркиялик давлат арбоби, таниқли филолог олим, тарихчи, публицист ва ҳозирда марҳум Меҳмет Фуат Кёпрюлюзода ҳам хотирланади.\nХабарларга кўра, бундай таклиф билан ЮНЕСКОнинг Туркия Миллий Ҳайъати чиққан ва улар тақдим этган режа қабул қилинган.\nАйрим турк нашрларининг ҳайъат раҳбари Ўжал Ўғуздан иқтибос келтиришларича, “Меҳмет Фуат Кёпрюлюзода ўзининг “Турк адабиётидаги биринчи сўфийлар” китоби билан Аҳмад Яссавийни “турк адабиёти контексти”га киритган инсондир.\nҲайъатнинг таклифига мувофиқ, хотирлаш маросимлари бутун дунё бўйлаб ўтказилади.\nАйрим тадбирлар ЮНЕКСОнинг Бош қароргоҳи жойлашган Франция пойтахти Париж, бошқалари эса, Аҳмад Яссавий таваллуд топган Қозоғистон, Қирғизистон, Озарбайжон ва Россиянинг қатор республикаларида бўлиб ўтиши кўзда тутилмоқда.\nМаълум бўлишича, ЮНЕСКО Аҳмад Яссавийнинг хотирасига бағишлаб, махсус логотип ҳам ишлаб чиқади.\nАҳмад Яссавий XII асрда Марказий Осиё ҳудудларида пайдо бўлган илк тасаввуфий тариқат – “Яссавия”нинг асосчиси саналади.\nАҳмад Яссавий ўзининг тариқатини устози, буюк сўфий алломаси Юсуф Ҳамадоний таълимоти асосида шакллантиради.\nСўфий оламида эса, Аҳмад Яссавий авлиё даражасида ҳурмат топади.\nТарихий манбаларда айтилишича, Аҳмад Яссавий 1041 йилда Сайрамда Шайх Иброҳим оиласида дунёга келган.\nОта-онасидан эрта ажралган алломани бобоси Арслонбоб тарбиялаб, вояга етказади.\nАйрим ривоятларга кўра, Аҳмад Яссавий 63 ёшда экан, еростида махсус ҳужра ясатиб, “чилла”га киради.\nҚолган умрини ўша ерда тоат-ибодат, ижодда банд ва риёзат чекиб ўтказади.\nБуюк сўфий алломасининг “Яссавия” таълимоти асослари, тариқат йўлига кирган инсоннинг руҳий камолоти ва илоҳий ишқ кечинмалари ўз ифодасини топган ижод намуналари, кейинчалик, “Девони Ҳикмат” ёки “Ҳикмат”лар китобига жаъм бўлади.\nУнинг туркийчада ёзилган шеърлари тилининг оддийлиги, аммо ифодасининг ёрқинлиги ва пўрмаънолиги билан ажралиб туради.\nАҳмад Яссавийнинг неча ёшда бу дунёдан рихлат қилганига оид аниқ маълумотлар йўқ.\nТурли манбаларда буюк сўфий алломаси 125, бошқасида эса, 133 ёшида ҳаётдан кўз юмгани айтилади.\nАйрим қадимий қўлёзмаларда “Яссавия” тариқати асосчисининг ҳижрий 562(1166-67) йилда қазо этгани ҳақида ёзилади.\nАҳмад Яссавий дунё маданияти тарихида илк туркийзабон мутасаввуф шоири сифатида маълум ва алломага Ҳазрати Ҳожа Аҳмад Яссавий, дея нисбат берилган.\nҒазал мулкининг султони Мир Алишер Навоий ҳам Аҳмад Яссавийга алоҳида эҳтиром бажо келтириб, уни “Туркистон мулкининг улуғ Шайх-ул-машойихи”, деб атаган.\nУнинг ижодини яқиндан ўрганган ўзбекистонлик айрим адабиётшунос олимларга кўра, Аҳмад Яссавий туркий халқларни Исломга янада кенгроқ жалб қилиш ва тасаввуф ғояларини омма кўнглига чуқур сингдириш мақсадида шеъриятдан фойдаланган.\nАммо, минтақадаги олимлар ўзларининг афсус билан эътироф этишларича, Қозоғистон ҳудудида дунёга келиб, тупроққа қўйилганига қарамай, собиқ Шўролар Иттифоқи даврида буюк аллома ҳаёти ва ижодини тадқиқ этиш деярли имконсиз бўлган.\nМарказий Осиё давлатлари ўз мустақилликларини эълон қилишлари ортидан, Аҳмад Яссавий шахси ва меросига бўлган муносабат ҳам жиддий ўзгаришларга юз тутган.\nМаҳаллий нашрларда Аҳмад Яссавийнинг “Ҳикмат”ларидан намуналар чоп этила бошлаган.\nЎзбекистонда “Ҳикматлар” алоҳида китоб ҳолида ҳам қайта-қайта нашр қилинган.\nМинтақа давлатларида улуғ мутасаввуф шоирининг ҳаёти ва ижодини илмий асосда ўрганиш бошланган.\nУ асос солган “Яссавия” тариқатига бағишлаб турли мақолалар ҳам чоп этилган.\nОрада кечган вақт давомида Аҳмад Яссавийга бағишлаб, турли миқёсда илмий анжуманлар ҳам ўтказилган.\nБуюк сўфий алломаси таваллуд топган Қозоғистоннинг Туркистон шаҳрида эса, унинг номидаги университетга ҳам асос солинган.\nҚуйида буюк сўфий алломаси ижодидан айрим намуналар билан танишинг:\nМахсус лавҳалар: Янги Ипак Йўли ёки Марказий Осиё қай томон бормоқда?